«Erakusketak ikasleen urtebeteko lan gogor horri irismena ematen dio» - Irura - Tolosaldeko ataria\n«Erakusketak ikasleen urtebeteko lan gogor horri irismena ematen dio»\nJon Miranda Labaien 2021-11-23 07:59\nArkitektura master amaierako lanen bilduma jasotzen duen erakusketa prestatu du; Tartean dago berea, Tolosan sormen zentro eta kafe antzoki bat sortzeko proposamena.\nMugak Arkitektura Biurtekoaren egitarauaren barruan sartu dute arkitektura eskolako ikasleen master amaierako lanen erakusketa. Xabier Artola Amonarrizek (Irura, 1996) prestatu du.\nNola sortu zaizu erakusketa honen komisario izateko aukera?\nArkitektura eskolak eskatu zidan komisariotza egin eta erakusketa diseinatzeko. Arkitektura eskolan master amaierako lanak biltzen dituen erakusketa bat da. Eskolako arduradunek buelta bat eman nahi zioten, izan ere, urtero antolatzen den erakusketa izanik, iaz egin gabe geratu zen COVID-19agatik. Aurtengo eta iazko lanak aurkezteko modu berri baten bila zebiltzan eta niri hots egin zidaten bilduma prestatzeko.\nZein izan da zure lana erakusketa muntatzerako orduan?\nBi ikasturteetako proiektuak erakutsi behar zirenez, nire egitekoa izan da diseinu dinamiko bat sortzea, bi formatu diferente batuko zituena. Otsailean Bilboko Arkitektoen Elkargora eramango denez, desmuntagarria eta espazioetara moldagarria behar zuen izan. Materiala berrerabiliz egin dut lan, balio hori ere eman nahi niolako. Espazio interesgarri bat sortu da, gertukoa, eta garrantzitsuena dena, urtebeteko ikasleen lan gogor horri irismena emango diona.\nLehen aldia zenuen horrelako lan batean?\nBai. Ezustekoz harrapatu ninduen eskaintzak, ez nuen espero, baina niretzat erronka polita izan da. Gaitasunak lantzeko proiektu interesgarria izan da. Stand berri batzuk diseinatu ditut, ate batzuk ere bai euskarri bezala funtzionatzen dutenak, eserleku batzuk ere egin ditut. Arkitektura eskolak aukera eman dit bertako fresagailuak eta laser makinak erabiltzeko eta horiekin fabrikatu ditut pieza guztiak. Erakusketaren diseinua, fabrikazioa, muntaketa eta antolaketa nire esku geratu da. Bateratasun bat eman nahi izan diot erakusketari.\nBertan erakusten den master amaierako lan horietako bat zeurea da.\nBai. Nik proiektua gradu amaierako lanean abiatu nuen. Eraikinak izango zuen erabileraren alde hori ongi garatu nuen, baina gainerakoan motz geratu zitzaidan eta master amaierako lana baliatu nuen proiektua ontzeko. Tolosako batzoki zaharraren orubean sormen zentro bat eta kafe antzoki bat egiteko proiektua garatu nuen.\nEraikina eraistea proposatzen duzu. Zergatik?\nGaur egun zutik dagoen eraikinaren inguruko azterketa urbanistiko bat egin nuen, eraikinak berak herriari zein kalte eta zein onura ekartzen dizkion ikusteko. Nik, bere garaian baloratu nuen kalteak handiagoak zirela onurak baino eta eraikina ez dagoenez babestu beharrekoen artean, ez duenez ondare babesik, erabaki nuen egokiena gaur egungo eraikina eraitsi eta ingurunera egokituko den beste eraikin bat sortzea zela.\nZein soluzio arkitektoniko proposatzen dituzu orube horretarako diseinatutako eraikin berriarekin?\nAlde batetik, eraikinaren azpitik igarobide handi bat egitea proposatzen dut, ardatz berri bat sortuz Zumalakarregi kalea, Lopez Mendizabal pasealekua eta erretiratuen plazaren artean, Oria hoteleraino. Beste ardatz bat irabaziko luke herriak, seguruenik Tolosak duen panoramika ederrenarekin topo eginez. Fluxu hori aktibatzeak berekin dakar jende mugimendua, eta ondorioz, gaur egun udalak puntu beltz bezala izendatua duen Paulo Rekondo kale ingurunea seguruagoa bihurtzea. Ondoan dituen eraikinek ere osasunean irabaziko lukete, batzoki zaharrak bizkarra ematen baitie ingurukoei, itzala eta hezetasuna dakarkie. Ondoko eraikin horiek beranduago sortuak dira eta azkenerako jan egin dute batzokia zena.\nZehazki zein erabilera proposatzen duzu orube horretarako?\nBeti ikusi izan dut kafe antzoki baten beharra; ostalaritza zerbitzua emateaz gainera, kafe tertuliak, hitzaldiak, kontzertuak edota aurkezpenak egiteko espazioa ere izango litzateke. Eta bestetik sorkuntza zentro bat, edo sorkuntza liburutegi bat irudikatu dut, erreferentziatzat Tabakalerako Ubik hartuz. Azkenean udalerri askotako liburutegiak zaharkituta geratu dira eta ez dira garai berrietara egokitu. Ez dute teknologian, artean edota musikan oinarritutako baliabiderik eskaintzen. Nire proiektuan horrelako espazio bat irudikatzen nuen. Dena den, jakin berri dut gaur egungo kultur etxeko eraikinean, tankera horretako proiektu bat egin asmo duela udalak, beraz, pentsatu nahi dut, nire proiektua ez nuela bere garaian hain gaizki irudikatu.\nZure proiektua norbaiten intereseko izan daitekeela uste duzu?\nAkaso izan daiteke. Nirea lan akademiko bat izan zen. Udalak ekipamendu komunitariorako erabilera aitortzen dio orube horri eta pena da gaur egun hutsik egotea. Hala ere, eraikinak jabe pribatuak ditu, beste faktore batzuk ere sartzen dira tartean. Nirea proposamen bat baino ez da, arkitektonikoki eremu horri irtenbide duin bat eta orubeari erabilera interesgarri bat ematen diona. Xeheago ikusi nahi duenak Donostiako erakusketan du aukera.


PRIBATUTASUN POLITIKA | cepa DONOSTIA HHI\nDatu Pertsonalak Babesteko abenduaren 13ko 15/1999 Lege Organikoa (aurrerantzean, DBLO) eta bere arautegiaren arabera, erabiltzaileei jakinarazi nahi zaie web gune honen bidez ematen dituzten datu pertsonalak EPA Zuloaga HHIren fitxategietan jasoko direla, horixe baita Fitxategiaren Erantzulea. Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuen kudeaketa-lana egiteko, harremanetarako eta bere jarduerari legez dagozkion funtzio guztiak egiteko erabiliko dira.\nErabiltzaileen datu pertsonalak isilpean erabiliko dira. EPA Zuloaga HHIk erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko.\nWeb guneak kanpoko beste web gune eta kanal eta sare sozial batzuetarako estekak eskaintzen ditu (esate baterako, Facebook, Twitter, e.a.). EPA Zuloaga HHIk ez du bere gain hartzen estekatutako gune horietako erantzukizunik. EPA Zuloaga HHIk erabiltzaileari jakinarazi nahi dio, kanpoko web gune eta kanal eta sare sozial hauetan sartu nahi badu, EPA Zuloaga HHIk eskainitako estekak erabiliz edo ez, kanpoko web gune horien erabilera baldintzak, pribatutasun politikak, cookie politikak edo bestelako baldintzak edo/eta arauak web gune horien arduradunen erantzukizunak dira.\nEPA Zuloaga HHIk erabiltzaileei gomendatzen die begira ditzatela haurren eta gazteen datu pertsonalen babesari buruz Datuak Babesteko Euskal Bulegoak argitaratutako hainbat material. Informazio hori guztia (teknologia berrien erabilerari buruzko eskuliburuak, bideo hezitzaileak, etab.), hain zuzen, www.kontuzdatos.info helbidean dago ikusgai.\nEPA Zuloaga HHIk ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko, esate baterako formularioak, ezinbestekoa da erabiltzaileak datu pertsonalak ematea. Erabiltzaileak era askean eta borondatez emango ditu bere datuak. EPA Zuloaga HHIk erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. EPA Zuloaga HHIk ez du honen inguruko erantzukizunik hartuko bere gainean.\nEPA Zuloaga HHIk ez die inolako datu pertsonalik eskatuko adingabeei. Datu pertsonal guztiak haurren tutore edo gurasoenak izango dira. EPA Zuloaga HHIk gurasoei eta legezko tutoreei gomendatzen die web gune honetan nabigatzen laguntzeko euren seme-alabei. Orria erantzukizunez erabiliz gero baino ez baikara seguru ibiliko.\nEPA Zuloaga HHIk erabiltzaileari gogorarazi nahi dio edonoiz erabil ditzakeela datuetan sartzeko, datuak aldatzeko zein ezeztatzeko eta tratamenduari aurka egiteko eskubideak. Horretarako, idatzia bidali beharko dio Fitxategiaren Erantzuleari: Atarizar kalea, 22 – Donostia (Gipuzkoa), telefonoa: 943270010 edo, bestela, cepazuloaga@gmail.com helbide elektronikoaren bitartez. Eskaerarekin batera, interesdunaren Nortasun Agiriaren fotokopia bidali beharko da.\nEPA Zuloaga HHIk, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak biltzen dituzten fitxategien segurtasun neurriak aplikatzeari buruz indarrean den legedia; batez ere, DBLO eta beronen garapenerako araudia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela EPA Zuloaga HHIren erantzukizunpekoak.\nEPA Zuloaga HHIren web guneak, zerbitzu hobea eskaintzeko asmoz, erabiltzailearen IP helbidea erregistratu dezake. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nErabiltzaileak aurretiko baimena ematen dio EPA Zuloaga HHIri bere IP helbidea tratatzeko web gune honetan sartzen denean. Horrela, ez da beharrezkoa izango baimen hau jasotzea web gunean sartzen den bakoitzean.\nAipatutako helburua lortzeko, Google Analytics-ekin ari gara web gune hau neurtzen eta aztertzen. Aztertzaile horrek orrialdeetako markak eta cookieak erabili ahal izango ditu, EPA Zuloaga HHIren web guneko orrialdeetan gertatzen dena aztertu ahal izateko.\nEPA Zuloaga HHIk beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. EPA Zuloaga HHIk aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, EPA Zuloaga HHIk gomendatzen dizu aldian-aldian sartzeko pribatutasun-politika horretara.


Naroa Zubimendi eta Helene Sagarzazu, Espainiako txapeldun : Bidasoko Hitza\nNaroa Zubimendi eta Helene Sagarzazu, Espainiako txapeldun\nEskualdeko zortzi ontzi eta 21 arraunlari lehiatu dira Banyoles herriko uretan.\nNaroa Zubimendi eta Helene Sagarzazu, urrezko dominarekin.\nAsteburu oparoa izan du Santiagotarrakeko aulki mugikorreko taldeak Espainiako Txapelketan. Senior, jubenil eta kadeteen sekzioek lehia gogorra izan zuten Banyoles herriko uretan. Orotara, Irungo zortzi ontzi eta 21 arraunlarik hartu zuten parte.\nHelene Sagarzazu eta Naroa Zubimendi lehenak izan dira kadete kategoriako lemazainik gabeko modalitatean, Espainiako Txapelketa eskuratuz. Aitzpea Gonzalezek ere emaitza ona eskuratu du, 23 urte azpiko skiff modalitatean hirugarren sailkatu ostean. Garazi Lasarte, Jessica Berra, Nerea Seijo eta Maialen Alcrortak ere brontzezko domina bana ekarri dute Irunera, scull absolutuko kategorian zehazki.\nDenboraldian lortutako emaitzei esker, Aitzpea Gonzalez Espainiako Federazioak deitu du, 23 urte azpikoen Munduko Txapelketan parte hartzeko.


Beroketaren beroaz | Enbata\nHarrera / Artikuluak / Iritzia / Ikus Puntuak / Beroketaren beroaz\n« La lettre et l’esprit\nAPPEL DES 100 : Vivre et se loger au pays ! Espekulazioari ez! »\nAndde Sainte-Marie(E)K EGINA | Argitaratua: 2021/09/27\nUrte batez Macronen gobernuak martxan eman zuen klimaren aldeko herritar konbenio bat zoinek 149 proposamen argi aurkeztu zituen delako helbururat heltzeko. Beren osotasunean eta “filtrarik” gabe beretuko zituelako hitza eman ta gero, Macronek eta gobernuak hitza jan dute eta ondotik idatzi duten lege proiektu edo Loi Climat delakoak soilik 149 proposamen haietarik 18 hartu ditu osoki, 26 arrunt baztertu ditu eta beste guziak biluzi eta xurgatu.\nMacronek eta gobernuak hitza jan dute\neta ondotik idatzi duten lege proiektuak\nsoilik 149 proposamen haietarik 18 hartu ditu osoki,\n26 arrunt baztertu ditu eta beste guziak biluzi eta xurgatu.\nFuntsean orroitaraztea baizik ez da Frantziako Estado Kontseiluak berak jadanik kondenatua duela gobernua bere eginbide ezagatik sail hortan. GIEC-ak zehaztu klima egoera urgentziaren aintzinean, neurri haundiko politika publiko ekologikoak adostu behar gorrian gira. Aldaketa klimatikoa sudur puntan dugu eta beroketa horren beroa urte batetik besterat beroagoa ere. Gai izanen gira kolektiboki eta bakotxak gure mailan funtsezko aldaketa baten gauzatzen hasteko?\nPosted 27/09/2021 at 19:39 | Permalink\nZoritxarrez azken mende erdi honetan gaizki ibili dira Munduko agintari guziak ingurumenaren babesari dagokionez. Ekologistak zorotzat hartzen zituzten eta aurrerapen kontrakoak. Orain aldiz ohartzen dira baina ez dute egoera konpontzeko neurri zorrotzik hartzen. Lege berriak; konstituzioan ekologiaren zaindu behar delako testu bat idatzi, goi mailako bilkurak eta ele antzu asko,, zaramatika eder batek ezkutatuak. Horretaz gainera Bolsonaro periltsua da; Trump astakeriak esan eta egin ditu. Ez ailedi itzul lau urteren buruan. Ekologista zintzoak eta Gretak esandakoak kontutan har bezate behintzat, eta irtenbide bat agian atzemanen dugu.\nEkologia Jendartea Nazioartea Politika


JANUSZ KORCZAK ETA HAURREN ESKUBIDEAK — Giza eskubideak eta bizikidetza | Ikertze\n“JANUSZ KORCZAK ETA HAURREN ESKUBIDEAK”\nGiza eskubideak eta bizikidetza\nJanusz Korczak mediku eta pedagogo poloniarraren irudi liluragarria oinarri harturik, programa honek giza eskubideak landu eta deskubritu nahi ditu, bereziki, haurren eskubideak. Hain zuzen, eskubide horien errespetuan sakondu nahi dugu, eta programan parte hartzen duten pertsonek aukera izan dezatela horiek exijitzeko banaka nahiz taldean.\nKorczaken bizitza eta lana ezagutzeak esan nahi du, basakeria handienean ere, denon artean oinarrizko printzipio batzuk finka ditzakegula bizikidetza on bat eskuratzeko. Premisa horretatik abiatuz, ikasleei laguntza emango zaie Haurren Eskubideen Hitzarmeneko 10 artikuluak ezagutzeko eta ikertzeko, estuki loturik baitaude XX. mendeko pertsonai garrantzitsu horren lanera.\nIkasleek beren kabuz deskubrituko dituzte programaren edukiak, taldean, elkarrizketaren bidez. Modu horretan, ezagutza askoz hobeto barneratuko dute, eta arrazoitzen eta sentimendu eta desirak adierazteko elkarrizketa erabiltzen ikasiko dute, azken batean, gatazkak konpontzen ikasteko.\nDerrigorrezko Bigarren Hezkuntzako ikasleentzat edo zaharragoentzat.\n20 ordu: 2 orduko hamar saio.


'The Resort' trailerrak mamuen istorio mota berri bat hozten du - iHorror\nHasiera Beldurrezko Aisialdi Albisteak 'The Resort' trailerrak mamuen istorio mota berri bat hozten du\n'The Resort' trailerrak mamuen istorio mota berri bat hozten du\nBerrasmaketak maite ditut eta azkenaldian dezente egon dira. Jabetzako filmak eta antzekoak txanda hartu eta leku berrietara joan dira. The Resort filmaren trailerrak gauza bera egingo du mamu istorio saiatu eta egiazkoaren formatuarekin. Honek mamuen istorioa pixka batean nahastutako jabetzako gauza apur batekin konbinatu nahi du.\nRen sinopsia Estazioa honela doa:\nLex paranormalarekin obsesionatutako idazlea da. Bere urtebetetzea dela eta, Lexen hiru lagun minenek Hawaii-ko abandonatutako estazio batera bidaia sorpresa egitea erabaki dute. Estazioa mamu gaizto baten ustezko ohitura da, The Half-Faced Girl, eta Lex bera aurkitzea erabakita dago. Uhartera iristean, estazio ikaragarri polita eta hutsa aurkitzen dute. Lexek hiri kondaira bat besterik ez zela erabaki zuenean, bere lagunak banan-banan desagertzen hasiko dira, izpiritu gaiztoaren mende utziz.\nEstazioa apirilaren 30a ateratzen da zenbait antzokitan eta VOD-en.\nZer iritzi duzue trailerrari buruz? Estazioa? Jakinarazi iruzkinen atalean.\nDeep Blood Severin-etik dator eta ikusi duzun ezer ez bezalako Jaws erauzi ahal izango duzu. Ikusi hemen trailerra.\n'Deep Blood' trailerrak iruzurrak ematen dizkizu irudikatzen zenuen moduan ez bezala\n'Rock' Em, Sock 'Em Robots' Zuzeneko Akzioa Filma Vin Diesel-ekin


Basque Center on Cognition, Brain and Language nazioarteko diziplinarteko ikerketa zentro bat da, kognizioa, garuna eta hizkuntza aztertzeko, Ikerbasquek, Innobasquek, EHUk eta Gipuzkoako Foru Aldundiak elkarlanean sortua.\nGure ikerketa-jardueraren berariazko helburua hizkuntzaren jabekuntzan, ulermenean eta ekoizpenean inplikatutako mekanismo neurokognitiboak argitzea da, elebitasuna eta eleaniztasuna bereziki nabarmenduz.\nDibulgazio zientifikoak ikasketetatik lortutako ezagutza interpretatzen eta gizartera helarazten duten jarduera multzoak barne hartzen ditu, hau da, zientziarekiko interesa duten pertsonei informazio mota hau helarazten dieten lan guztiak.\nBCBLk mintegiak, tailerrak, hitzaldiak eta ekitaldiak antolatzen ditu neurozientzia herritarrentzat ulergarria eta erakargarria izan dadin.\nHasieratik, BCBLk irmoki sinetsi du ikerkuntzan teknologia transferitzeak duen funtsezko eginkizunean, helburu jakinekin eta orientazio argi batekin: etorkizunean pertsonen bizi-kalitatea eta hezkuntza hobetuko duten produktuak eta zerbitzuak eskaini ahal izatea.\nGure zentroko ikerketen ondorioz sortzen diren produktu edo zerbitzuez gain, BCBLk bi transferentzia-ekimen ditu gaur egun, NEURE izeneko merkataritza-aterkiaren pean:NeureClinic eta NeureSoft.\nGure prestakuntza-programen helburua ikertzaileei neurozientzia kognitiboaren arloan trebakuntza ematea da, oinarrizko ezagutza garatzeari eta ezagutza osasunaren eta hezkuntzaren alorretara transferitzeari begira.\nGure prestakuntza-programen helburua ikertzaileei neurozientzia kognitiboaren arloan trebakuntza ematea da, oinarrizko ezagutza garatzeari eta ezagutza osasunaren eta hezkuntzaren alorretara transferitzeari begira. Arreta berezia eskainiko zaie diziplinarteko prestakuntza teorikoari eta neuroirudiaren teknika aurreratuei.\nGure zientzia talde anitz batekin hobea dela uste dugu\nBCBLn pertsona moldaerrazak gara, emaitzetara bideratuak; elkarlanean aritzea eta taldean lan egitea gustatzen zaigu; egiten dugunarekiko grina eta pasioa sentitzen dugu, eta zientziak aurrera eginaraztea gustatzen zaigu. Balio horiek partekatzen dituzten eta ikertzaile junior eta seniorrek, doktorego-ikasleek, praktiketako ikasleek eta administrazio, informatika eta laborategietako teknikariek osatutako taldean sartu nahi duten pertsonak bilatzen ditugu.\nIntsonorizatutako zortzi gela\n18 — 18.11.2021\nNarly Golestani. Language processing in the healthy, dysfunctional and expert brain\nHizlari gonbidatua – – ZOOM ROOM 2\n02 — 02.12.2021\n09 — 09.12.2021\nYury Shtyrov. Brain signatures of online word acquisition: functional, structural and neuromodulatory evidence\n26 — 26.01.2022\nPhonology and Dyslexia Workshop\nKongresuak – –\nLagundu iezaguzu argitzen nola funtzionatzen duen hizkuntzak burmuinean\nBurmuin apartek zientziari aurrera egiten laguntzen diote. BCBL zentroarentzat zure burmuina haiena bezain baliagarria da eta ikerketetan parte hartzeagatik ordainduko dizugu. Lagundu iezaguzu argitzen nola funtzionatzen duen hizkuntzak burmuinean. Probak errazak eta ordainduak dira eta zure neurrira antolatu ahal izango dituzu.\nBCBLn gure taldea osatzen dutenen garapen profesionala bultzatzen dugu.\nJakin ezazu gaur egun zer eskaintza ditugun gure lantaldeko kide izateko eta nazioarteko ikerketa-proiektuetan parte hartzeko.\nBCBLn lan egin nahi dut\nGure ikerketak garatzeko egin ditugun saioak\ninstalazioak burmuinaren ikerketarako erabiliak\nargitalpen goi-mailako komunikabide espezializatuetan\nEzagutza zabaltzen diharduten ikertzaileak


Markos Zapiain: "Literatura eta Teknologia" Sustatu.eus - Teknologia albisteak\nMarkos Zapiain: "Literatura eta Teknologia"\n2006-03-15 : 08:03\nHIZTEK graduondokoaren 2. saio honetan, Markos Zapiainek idazleek zer erlazio duten teknologiarekin izango du mintzagai. Horrez gain, makinekin literatura sortzerakoan eskaintzen diren aukerez eta nabaritzen dituen beharrez hitz egingo du.\nHIZTEK graduondokoan erabiltzen ditugun gaien ikuspuntua pittin bat zabaldu nahi izan dugu oraingo mahai inguru honetan, eta literaturaren munduari begiradatxo bat eman, beti ere, euskara eta teknologiaren ikuspegitik.\nAlegia, jakin nahi dugu euskaraz idazten duen idazle batek nola bizi duen hizkuntza-teknologien fenomenoa. Horretaz gain, zer-nolako hizkuntz eredua erabiltzen den hizkuntza-teknologien inguruko tresnetan aztertuko dugu. Hausnarketa hori, eta beste batzuk, bi munduetatik egitea da helburua.\nNoiz: martxoaren 17an, arratsaldeko 17:00etan.\nHizlaria: Markos Zapiain\nAR G I T A L P E N A K\n2003 Zenbait terrorista (Txalaparta)\n2002 Errua eta maitasuna (Elkar)\nI T Z U L P E N A K\n1998 Gizakiaren heriotza (Jakin)\n1999 Duintasuna (Enbolike)\nInformazio gehiagorako, 943 821426 telefonoan edo hona idatzita.


PSNk Navarra Sumarekin bat egin du Ikurren Legea aurrera ateratzeko | Politika | Berria\nNoiz sortua: 2020-02-20 12:34:08\nGeroa Baik eta EH Bilduk «koldarkeria politikoz» aritzea leporatu diete sozialistei. Uxue Barkosen arabera, 2020ko aurrekontuak norekin onartuko dituzten estaltzeko, Nafarroako banderan estali du bere burua PSNk. Araizen ustez, eskua luzatu dio etsipenean zen eskuinari.\nBozketaren emaitza adierazten duen pantaila eta haren emaitzaren zain, parlamentariak Iñigo Uriz / Foku Tamaina handiagoan ikusi\n«Pozten naiz kontent zaudelako». Ironiaz, Unai Hualde parlamentuko presidenteak ohar hori egin dio bere harmailatik Navarra Sumako Javier Esparzari, hark bere hitzaldia amaitu duenean. Izan ere, legealdi osoan bakarrik geratzera eta sumin tonua erabiltzera ohituta egonik, Esparzak pozarren ospatu du Ikurren Legea aurrera atera izana. «Gaurkoa egun handia da, Nafarroak Ikurren Legea izango duelako berriro; albiste handia da». Horretarako, ezinbestekoa izan da PSNren jarrera, bat egin baitu eskuineko koalizioarekin. «Baiezkoa eman diogu Nafarroako ikurrak duintzen dituen lege bati», arrazoitu du Ramon Alzorriz sozialistak.\nNavarra Sumak bere proposamena aurrera ateratzea lortu du, eta legealdiko lehen garaipena lortu. Aurreko legealdian, laukoak 2003ko foru legea indargabetu zuen, baina, egungo legealdia hastearekin batera, eskuineko koalizioa berriro ahalegindu da iraganeko legea biziberritzen. Proposamenean, zigor erregimen gogorra agertzen zen ikur ez-ofizialak erabiltzen dituzten udal eta erakundeen aurka. Urrian, lege proposamena tramiterako onartu edo ez bozkatzerakoan, PSNk bide eman zion egitasmoari.\nLau hilabete geroago, batzordetako tramitazioan, zigor erregimena kendu egin dute taldeek. Gaurko osoko bilkuran, eztabaida hasi baino ordu erdi lehenago, Navarra Sumak eta PSNk ahozko bi zuzenketa (in voce) aurkeztu dituzte. Bertan, adierazten da Nafarroako banderak lehentasunezko tokian egon behar duela erakunde publikoetan Espainiako banderarekin batera, eta mastan erdiraino jasorik jarri ahalko dela gobernuko lehendakariak dolu eguna zehazten duenean. Navarra Sumak eta PSNk baiezkoa eman diote azkenik foru legeari —zuzenketak barne—. Geroa Baik, EH Bilduk, Ahal Dugu-k eta Ezkerrak kontra bozkatu dute.\nIkurrinak kentzea helburu\nBetiko diskurtsoari heldu dio Esparzak proposamena defenditzeko, eta gogoan hartu du 2003ko legea helburu argi batekin ezarri zutela: «Bertako ikurrak duintzeko eta udaletan ikurrina jartzea eragozteko onartu genuen, eta, orain, Navarra Sumak asmo berarekin jarraitzen du. Legeak bete egin behar dira». Haren irudiko, euskal nazionalismoa «betidanik identitateen arteko gatazka» sortzen saiatu da, eta «banderen arteko gerra bultzatu du». Halaber, aurreko legealdian laukoak foru legea indargabetu zuen, talde abertzaleen erabaki politiko baten ondorioz, «udaletan ikurrina jar zedin». Esparzaren arabera, egoera hori irauli nahi izan dute, Nafarroako ikurren «gutxiespen horren kontra».\nPSNk erdian kokatu nahi izan du bere burua, eta adierazi du historikoki alde bateko zein besteko ordezkariek euren aurka egin izan dutela horregatik: «Oraindik gogoan dut nola 2007an manifestazio bat egin zuen eskuinak gure aurka, Nafarroa saldu genuela leporatuz; aldi berean, aurreko legealdian, kritika ugari jaso genituen nafar ikurren aldeko manifestazioan parte hartzeagatik, baina sozialistok norabide sendoa dugu». Ramon Alzorrizek dioenez, sinboloak ez dira inorenak, eta gatazka saihestu behar da: «Eskuinak ikurren jabegoa bereganatu nahi izan du. Pedro Sanchezek berak Espainiako bandera handi baten azpian jarri behar izan zuen, bandera guztiona dela aldarrikatzeko». Haren irudiko, legeak Nafarroako ikurrak duintzen ditu, eta zigor erregimena kendu zaio «inoren aurka joan dadin» eragozteko.\nEskuinari eskua luzatu\nUxue Barkos Geroa Baiko eledunak gogora ekarri du urrian lege proposamena aurkeztu zenean Javier Remirez presidenteordeak adierazi zuela akordio programatikoan jada bazkideek borondate irmoa adierazi zutela Nafarroako ikurren alde. Gerora gobernuak iritzirik eman ez badu ere, Barkosen ustez PSNk proposamenari bide eman zion hauteskundeak ate joka zirelako. Orain, berriz, «etsipenean eroria den eskuinaren doinuan dantza egitea» aurpegiratu dio sozialistei. Haren irudiko, «koldar» jokatu dute sozialistek. «Datorren astean onartuko diren aurrekontuen aurrean, nork babestuko dituen estaltzeko kilo eta erdi bandera jarri duzue zuen inguruan». Barkosen arabera, Esparzak arrazoiak ditu pozik egoteko. «Usaintzen du gaztatxoen Nafarroa gertuago dela». Barkosek ohartarazi dio Geroa Baik lan egingo duela hori eragozteko.\nEH Bilduko Adolfo Araizen arabera, salbamendu ontzi baten modukoa da PSNk Navarra Sumaren proposamenari emandako baiezkoa. Haren irudiko, aurreko legealdian, 2003ko legea indargabetu ostean, laukoa ez zen gai izan beste lege bat garatzeko eta uda honetako akordio programatikoa «Geroa Baik ez du ondo lotu». «Ahal bezain azkar, PSNk ihes egin dizue», esan dio Barkosi. Deigarria egin zaio PSNk eta gobernuak jarrera desberdinak azaldu izana. Araizen ustez, PSN eskuinaren tranpan erori da, foru legean zigor erregimena kendu bada ere Navarra Sumak beste ikurrak «debekatzea baino ez baitu nahi». EH Bilduren ustez, gehiengo zabalak dituzten udaletan ikurrina jartzea nahi badute, «demokratikoki» hori babestu beharko litzateke, zigortu gabe. Azpimarratu du ezen historikoki, 80ko hamarkadan, parlamentuan zuhurtziaz jokatzen zela alor horretan.\nAhal Dugu-ko Ainhoa Aznarezek gogora ekarri du 2017ko eztabaidan «zer-nolako performancea eta zer-nolako zirkua» antolatu zuten UPNko eta PPko taldeek. Haren irudiko, herritarren benetako arazoak ezkutatzeko erabiltzen da eztabaida hori. Ezkerrako Marisa de Simonen irudiko, ikurren legeak ez du «ezertarako» balio. «Sinboloak arautzea beharrezko al da? Ez. Begiratu besterik ez dago parlamentu honetan hor daudela hiru ikur ofizialak, Nafarroakoa, Espainiakoa eta Europakoa».


topic_facet:"Sistema elektrikoak, pneumatikoak eta hidraulikoak (Modulua - LOE)" topic_facet:"Fabrikazio mekanikoko diseinua (Heziketa Zikloa - LOE). Goi maila" topic_facet:"Ekipamendu eta instalazio termikoak (Modulua - LOE)" topic_facet:"Sistema elektroteknikoak eta automatizatuak (Heziketa Zikloa - LOE). Goi maila"\nProposatutako gaia: Sistema elektrikoak, pneumatikoak eta hidraulikoak (Modulua - LOE) Proposatutako gaia: Fabrikazio mekanikoko diseinua (Heziketa Zikloa - LOE). Goi maila Proposatutako gaia: Ekipamendu eta instalazio termikoak (Modulua - LOE) Proposatutako gaia: Sistema elektroteknikoak eta automatizatuak (Heziketa Zikloa - LOE). Goi maila\n1 Automatismo elektrikoak, pneumatikoak eta hidraulikoak 1 Automatizazio industrialeko sistemen integrazioa (Modulua - LOE) 1 Automatizazioa eta robotika industriala (Heziketa Zikloa - LOE). Goi maila Ekipamendu eta instalazio termikoak (Modulua - LOE) 1 Elektrizitatea eta automatismo elektrikoak (Modulua - LOE) 1 Elektrizitatea eta elektronika (Lanbide Arloa - LOE) Gehiago ... 1 Elektronika industrialeko tresneriaren mantentzelanak (Modulua - LOE) 1 Fabrikazio mekanikoa (Lanbide Arloa - LOE) Fabrikazio mekanikoko diseinua (Heziketa Zikloa - LOE). Goi maila 1 Fabrikazio mekanikoko produkzioaren programazioa (Heziketa Zikloa - LOE). Goi maila 1 Fabrikazio mekanikoko sistema automatikoen programazioa (CAM) (Modulua - LOE) 1 Fabrikazioaren automatizazioa (Modulua - LOE) 1 Industria-automatismoak (Modulua - LOE) 1 Instalazio elektriko eta automatikoak (Heziketa Zikloa - LOE). Erdi maila 1 Instalazioa elektrikoak eta automatismoak 1 Instalazioa eta mantenimendua (Lanbide Arloa - LOE) 1 Lanbide Heziketa 1 Mantentze-lan elektromekanikoa (Heziketa Zikloa - LOE). Erdi maila 1 Mantentze-lan elektronikoa (Heziketa Zikloa - LOE). Goi maila 1 Mekanizazioa (Heziketa Zikloa - LOE). Erdi maila 1 Mekatronika industriala (Heziketa Zikloa - LOE). Goi maila 1 Sistema automatizatuak (Modulua - LOE) 1 Sistema elektrikoak eta automatikoak (Modulua - LOE) 1 Sistema elektrikoak eta elektronikoak (Modulua - LOE) Sistema elektrikoak, pneumatikoak eta hidraulikoak (Modulua - LOE) Sistema elektroteknikoak eta automatizatuak (Heziketa Zikloa - LOE). Goi maila 1 Sistema eta zirkuitu elektrikoak (Modulua - LOE) Guztiak ikusi ... gutxiago ...


Ebaristo: "Julio Cesarren garaian ere baziren punkiak" — Gaztezulo\nEbaristo: "Julio Cesarren garaian ere baziren punkiak"\nEbaristo: "Julio Cesarren garaian ere baziren punkiak" https://www.gaztezulo.eus/albisteak/ebaristo-quotjulio-cesarren-garaian-ere-baziren-punkiakquot https://www.gaztezulo.eus/albisteak/ebaristo-quotjulio-cesarren-garaian-ere-baziren-punkiakquot/@@download/image/52p38-_1366745193.jpg\nSasoi betean da Ebaristo. Aguraingo oilar honek diskoa kaleratu berri du Gatillazo izeneko bere talde berriarekin, eta izugarrizko abiadan erantzun ditu gure galderak.\nZenbat urte zenituen 1975ean?\nHamabost urte. Gasteizko Ramiro de Maeztu institutuan negoen, eta bigarren urtea zen niretzako, inguruan fraile eta monjarik izan gabe.\nFraile eta monjarik gabe, ondo ibiliko zinen\nHain justu, orduntxe utzi nion ikasteari, presiorik gabe geratu nintzenean: futbolariei bezala gertatu zitzaidan, liga irabazita dutenean, alfertu egiten dira haiek ere.\nGaitasuna nuen azken orduan gauzak gogoan gordetzeko, eta horrexegatik, ikasle ona ematen nuen. Benetako ordua heldu zitzaidanean, kimika eta abar\nhor nahastu nintzen.\nFrancoren heriotza txuri-beltzean oroitzen al duzu?\nOndo oroitzen naiz, eta koloretan, gainera. Gasteizen langileekin gertatutako istiluez ere gogoratzen naiz. Ni orduan hasi nintzen lehen gauzak idazten, baina ez nuen espero musika talde batean bukatuko nuenik.\nFrancoren hileta-elizkizuna telebistaz ikusi al zenuen?\nEz. Eskolan pare bat egunez jai eman ziguten: pagotxa ederra!\nNolakoa zen Agurain 1975ean?\nGarai hartan, "Euskadi", "Ikurriña" edo antzeko zerbait esanez gero, jendeak zertaz ari zinen ere ez zekien. Nik dakidala, orduan Agurainen lagun batek bakarrik zekien euskaraz, eta egun, ikastola dago.\n1975etik hogeitamar urte igaro eta gero, nola liteke punk musika oraindik bizirik egotea?\nPunk-a izen bat besterik ez da, botereari kontra egin dion jende bihurri eta arraroa beti egon baita. Nik punk-a aldizkarietan ikusi nuen lehen aldiz, baina haiek ere aurreko taldeen eragina zuten: New York Dolls, Iggy Pop, MC5\nJulio Cesarren garaian ere baziren punkiak.\nGaur egun, nola ikusten duzu punk mugimendua Euskal Herrian?\nPrimeran, baina ez da 80eko hamarkadan bezala, orduan berbenetatik punk-era igaro baikinen. Hura eztanda bat izan zen, eta ondorioz, dena errazagoa zen. Nik gaur egungo hogei urteko gazteei ezin diet aholkurik eman\nZein alde dago orain arte aritu izan zaren taldeen eta Gatillazo proiektu berriaren artean?\nFuntsean gauza bera da, musikariak aldatu dira soilik. Nik ez dut ezer berririk egin nahi, abestiak egin nahi ditut, aspertu gabe. Niretzako entsegu lokalera joatea, eta abesti berri bat ateratzea, mundiala da.\nLa Polla, itzuliko al da inoiz oholtza gainera?\nEz. La Polla modu tontoan jaiotako taldea izan zen, eta hil ere, halaxe hil zen: modu tontoan.


Foie bonboia txokolatearekin eta sesamoarekin | Consumer\n10 g de pistatxo zurituak\n10 g de mahaspasak mahaspasak\n5 ml de Jerezeko ardoa\n80 g de txokolate-estaldura\n3 g de gatza ezkatatan\n3 g de askotariko piperrak\n3 g de sesamo txigortua\nPistatxoak zatitu. Mahatsa jerez ardoarekin zanpatu, xukatu eta zatitu. Foie micuit pistatxoekin eta mahaspasekin nahastu, bolatxoak egin eta izozkailuan hoztu, film batez estalita. Silikonazko bonbonoi batean ere jar ditzakegu, mokadu formekin.\nMaria bainuan, txokolatezko bolatxo bakoitza ziztatuko dugu, broie-bolatxo bakoitza pintxotxo labur batekin igurtzi eta foie-bolatxo bat bota Maria bainuan, foie-bolatxoaren gainean frijitutako foie-bolatxo bakoitza hautseztatuz.\nEz sartu foie-grasa hozkailuan, zartatu egingo baita.\nKaloriak 398 20%\nFoie-grasarekin egindako gozoki gozo-gozoa, B5, B2 eta A bitaminetan, B2 eta A, eta burdina, kaltzioa, potasioa, iodoa, zinka, magnesioa eta B7, B9, B12, C, E bitaminak. Foie-a kolesterol eta purina iturri da, eta hori kontuan hartu behar da kolesterol edo azido uriko maila altua duten kontsumitzaileengan. Txokolatearekin eta sesamoarekin prestatzen da proteina dosi handiak, gantz poliasegabeak eta kaltzioa, gainera E, B1, B3, B6 eta B9 bitaminak eta mineralak, esaterako fosforoa, potasioa, magnesioa eta zinka. Hala ere, errezeta kalorikoa da, eta gantz saturatu asko du; neurrian jatea komeni da.


«Final hau ikusteko oso polita izango da» - Tolosaldeko Ataria.\n«Final hau ikusteko oso polita izango da»\nAsier Imaz 2017-10-12 11:59 kirola Zizurkil\nEuskal Herriko Lehen Mailako Aizkolarien Txapelketaren finala igandean jokatuko da Donostian, 18:00etan, J. A. Gasca kiroldegian. Joseba Otaegi zizurkildarra bertan izango da.\nJon Irazu kanpoan geratu ondoren, finalean eskualdeko ordezkari bakarra egongo da: Joseba Otaegi (Zizurkil, 1983). Iaz, Aitzol Atutxaren atzetik bigarren geratu zen zizurkildarra. Igandean ondorengo lana egin beharko dute sei finalistek: 54, 60 eta 72 ontzako launa enbor ebaki.\nIganderako nola zaude?\nGogoarekin eta animatuta. Urteko egunik handiena da eta ustez ondo iristen naiz, beraz, gustura.\nUrteko egunik handiena, eta finalerako sailkatzea nahikoa sari dena.\nLasaitu ederra hartzen duzu. Ni aizkoran hasi nintzenean oso markatuta zegoen. Finalean lau edo bost finko zeuden. Borroka seigarren postu horretarako egiten zen. Orain berriz ez da horrelakorik ikusten. Atutxa eta Vicente egon daitezke hor, baina kontua da Atutxa bera bosgarren sailkatu zela kanporaketan. Ni seigarrena izan nintzen, eta azken egurrean buelta batera eman genuen.\nEdonor egon zitekeen finalean.\nGu aurreneko txandan aritu ginen lanean: Atutxa, Azurmendi, Irazu eta ni. Ondo joanez gero, aurrera egiteko aukera asko ikusten nituen. Lanak bukatu, dutxatu eta bigarren txandakoak ikusten hasi ginen. Larrañaga eta Mugertza borrokan ari ziren, eta Rekondo atzetik. Kontua da Rekondo gure denborak egiten ari zela. Gero behera egin zuten pixka bat, baina parekotasuna izugarria izan zen. Bigarren mailan ere gauza bera geratu da. 20 segundoren barruan sailkatu dira sei finalistak.\nAtutxa ez al zenuen lasaiegi ikusi kanporaketan?\nNik uste txapelketa honetan bi aizkolari mota daudela. Finalera begira entrenatzen dutenak eta besteok. Atutxa, Azurmendi bera, nik uste finaleko lana entrenatzen dutela. Kanporaketan lan erdia egiten dugu, eta hor aldea dago. Nik, adibidez, sailkapena bakarrik entrenatzen dut. Gero hiru aste edo hilabetea duzu finala prestatzeko; eta egiten duzun guztia ondo etorria izango da. Azkenean maila jokatzen ari gara, eta gu bezala tarte handirik ez duenak, hor asko jokatzen du.\nBeste horiek horrela prestatzeko aukera, irabazia dutela esan daiteke. Besteak beste, biak Euskal Herriko txapeldun geratuak direlako.\nBai, zalantzarik gabe. Gero urte guztian elkarrekin ibiltzen gara han eta hemen. Erakustaldi batzuetan saiatzen gara taktika aldatu eta pixka bat estutzen. Baina beti irabazten bukatzen dute. Eta hori beraiek ikusten dute. Iaz desberdina izan zen. Iker Vicente behetik gora zetorren, eta Urrezko Aizkoran irabazi egin zion Atutxari. Alde horretatik, aurten baino urduriago zegoela uste dut.\nBaina beste behin, iaz Atutxak lan handitan parekorik ez duela erakutsi zuen.\nEta nik uste faborito nagusia bera dela aurten ere. Hala eta guztiz ere, ez zen izango izugarrizko ezustekoa txapela ez balu irabaziko.\nAzurmendi ere aipatu duzu. Gipuzkoako txapelduna berriro ere sasoi betean dagoela dirudi.\nEta gustuko lana du finalekoa. Iaz finaletik kanpo bi segundogatik geratu zen. Eta urte txarra egin izan balu bezala hitz egiten dute batzuek. Bi segundo aizkoran ez da ezer. Rekondok eta berak lote bera zuten, eta leitzarrak ere denbora asko galdu zuen.\nEta beste kontu bat ere bada hor. Aizkoratik bizi den inor gutxi dela.\nEgun handiak tokatzen direnean, jendetza biltzen da. Zu aurrean jartzen zara, eta dena eskatzen dizute. Baina zuk berdina izaten jarraitzen duzu, hurrengo egunean seietan jaiki behar duena. Nik ez dakit nola, baina hala eta guztiz ere izugarrizko lehia dago. Niretzat hori da politena.\nParekotasun horren handitasuna, inork baino hobeto Mugertzak erakusten du.\nMugertza oso aizkolaria da. Erraz egiten du, eta horrela egin beharra dauka duen gorputzarekin. Behetik gora zetorrenean, bigarren mailan tope bat bezala izan zuela uste dut. Ez da ahaztu behar 5-6 urtetatik hauek aizkoran dabiltzala. Pixka bat nekatuta bezala ikusten nuen. Baina gero, duela hiru bat urte, aurreneko mailara igo eta ilusioa berreskuratuko balu bezala izan zen. Orain izugarrizko mailan dago. Behar bada lau oinbiko horietan pixka bat jaitsi egingo da, baina hortik argi pixka batekin ateratzen baldin bada, bere burua hor ikusten baldin badu, kontuz. Guk 90 kiloko pisua botatzen dugun bitartean, hura 77 kilotan dabil, baina argi!\nLarrañaga ezkutuan ikusten al duzu?\nEz. Hura oso ezkutuan ez dago. Gipuzkoako Txapelketan ere hor ibili zen. Hiru edo lau urte daramatza Gipuzkoakoan lehen mailan, eta erdietan txapela atera duela uste dut. Berari esaten diot, aizkolari trastea dela. Berezia, oso indarkakoa. Baina iraun egiten du. Oso izaera baikorra dauka. Hura beti gustura dago egiten duen lanarekin. Eta finalean kontuz. Lanak aurrera joan eta borrokan ikusten baldin badu bere burua, kontuz. Atutxa nire ustez hasieran zuloa zabaltzen saiatuko da, eta Larrañaga eusten ikusten dut. Biak elkarrekin borrokan hasten baldin badira, Vicente eta Azurmendi ez dira urruti ibiliko atzetik etorri eta aurrera egiteko. Benetan, final hau ikusteko oso polita izango dela uste dut.\nEta Joseba Otaegi?\nLanak ondo osatzeko konfiantzarekin eta bermearekin nago. Iaz egur handitan asko ebaki genuen. Lehen akats hori nuen. Entrenamendu luzeak egiten genituen, baina egur txikiekin. Iazko finala prestatzen hasi ginenean, egur handiak ere sartu genituen, eta aldea nabaritu nuen. Agian, orain ez daukat garai bateko hasiera hura, baina lanean sartuta eusteko berme gehiago daukat. Iaz bezala, lan on bat egitera aterako naiz.\nZure gustuko lana al da finalekoa?\nEz. Lehen aldiz iazko finalean gozatu nuen lan hau. Orain arte, hasi eta lehen lau egurretan nire burua erraz ikusten nuen, besteekin batera. Baina gero, oinbikoetan hain erraz geratzen nintzen atzean… Inpotentzia horrekin aritzen nintzen, eta gainera lau ebaki behar. Iaz asmatu genuela uste dut, eta hasi eta buka nire lana egitera joango naiz. Bukaerara hori iristen baldin banaiz, iaz bezala, azken bala hori hor izango dudala pentsatzen dut. Amaiera horietan ondo moldatzen naizela uste dut.\nGakoa non egongo da?\nErdiko egur handi horietan. Hor dago txapelketa. Besteei eusteagatik horra orratz gorriarekin iristen baldin bazara, lan handia izaten da hor. Aizkolari bakoitza desberdina da, eta batzuei hasieran zuloa irekitzea gustatzen zaie; eroso sentitzen dira abantaila horrekin. Nire kasuan parean joatea gustatzen zait, eta bukaerarako erreserba pixka batekin.\nAizkoren garrantzia ere hor dago.\nIdeia bat egiteko: fisiko aldetik, 40 minutuko lan batean bi minutu hobetzeko, izugarrizko lana egin behar duzu. Erreminta bat edo bestea erabili, denbora hori lor dezakezu. Australiatik aizkorak sartu zirenean, hemengoekin alderatuta, 20 kanaerdikotako lan batean, 10-12 minutuko aldea zegoela esaten zuten. Pentsa erremintak nolako garrantzia duen. Eta gaur egun ere, nahiz eta denok antzekoak erabili, badago aldea.\nZenbat aizkora eramango dituzu finalera?\nIbiliko ditudan hiru finko edo nolabait esateko titularrak, eta gero beste hiru ordezko.\nZein da bakoitzaren funtzioa?\nBata azalerako, bestea barrurako eta hirugarrena oinbikoetarako, kirten luzeagoarekin. Hiru horiekin moldatzea seinalerik onena izango litzateke; dena ondo joan dela esan nahiko baitu. Zalantza barrukoarekin daukat, bat edo bestea eman. Egunean bertan erabakiko dut, beroketak egiterakoan eta egurra ikustean.\nGipuzkoako segalari azkarrenaren txapela jokoan, Zizurkilen


Iban del Camporen 'Serendipia' filmak irabazi du Zine Bilerako saria | Kultura | Berria\nIban del Camporen 'Serendipia' filmak irabazi du Zine Bilerako saria\nJosu Martinezen 'Subandila' lanarentzat izan da zuzendaritza onenaren saria. Benito Ansola beka 'Dena asmatuta dago' proiektuak hartuko du\nAtzo arratsaldean egin zen, Lekeitioko Ikusgarri zinema aretoan, 44. Euskal Zine Bilerako sari banaketa. Aste barruan lehiatutako hogei film laburren artean aukeratu zituzten film onena, zuzendaritza onena eta gidoi onena.\nIzaskun Arandiak, Iratxe Fresnedak eta Ane Pikazak osatutako epaimahaiak Iban del Camporen (Arrasate, Gipuzkoa, 1971) Serendipia lanari eman dio filmik onenaren saria: Urrezko Antzara eta 1.900 euro. Epaileen arabera, «zinemagintzaren mekanismoa koherentzia osoz praktikan ipini du, eta pelikula ariketa formal on bat da bere osotasunean».\nZuzendaritza onenaren saria Josu Martinezek irabazi du (Bilbo, 1986), Subandila filmarekin. «Gertakari historiko paregabea da», epaileen aburuz. «Narrazio bikaina du, eta zuzendaritza azpimarragarria». Gidoirik onenaren saria Jorge Moneoren (Gasteiz, 1988) Begiak hesteko artean lanarentzat izan da: «Zinemaren idazkuntzaren mugekin jolasten duen artefaktu bikaina». Bakoitzak 1.600 euro eta Zilarrezko Antzara jaso dituzte.\nBestalde, astean zehar ikusleek emandako botoen bidez, Gorka Ezkibelaren Ostendene filmak eraman du EITB Ikusleen saria.\nBi filmek, gainera, epaileen aipamen bereziak izan dituzte: Eukeni Arriortuaren Memoria, eta Pello Seron eta Unai Zaballaren Yauri Etxalde.\nEuskal Zine Bilerak eta Euskaltzaleen Topaguneak bi urtez behin ematen duten Benito Ansola bekak 3.000 euroko saria du. Aurten irabazi duen proiektua Dena asmatuta dago izan da, Jone Arriolak, Ana Angulok eta Itxaso Frauk aurkeztutakoa.


Zurrimendi Taldea - Page 2 of 12 - Zurriola Ikastola - Mendian ere, Euskaraz BaiZurrimendi Taldea | Zurriola Ikastola – Mendian ere, Euskaraz Bai | 2 orrialdea\n2016ko Ilbeltzaren 31en, BALKOAIN(491 mt) PR-GI 119\n2016(e)ko urtarrilak 29 -n Zurriola-kargitaratuta\nAdunako Aburuza sagardotegian lagako ditugu automobilak eta pista batetik Basopotako atseden-guneraino joango gara. Bertan hartuko dugu mendiko bide bat eta berriz ere, pistara behin iritsita Mariakogainara iritsiko gara. Bertatik, ondo seinaleztaturiko eta bide zabal batetik tontorrera iritsiko gara. Bertan, gurutze erraldoi bat dago eta gertakizun historiko bati buruzko informazio interesgarria.\nBerriz ere, Mariakogainara jaitsiko gara eta beti ere, marka zuri horiak jarraituta Adunaraino jaitsiko gara.\nLuzera: 6,3 km\nHurrengo irteera: GAINTXIPIA (626 m) Otsailaren 21ean\n2015eko Azaroaren 15ean, AGERRE (ADARRA)-(817 mt)-dominak\n2015(e)ko urriak 20 -n Zurriola-kargitaratuta\nAurtengo dominak eta sariak banatu aurretik gertuko mendi klasiko batera joango gara: Adarrara.\nHorretarako, Urnietako Besabin lagako ditugu autoak eta Adarrara igotzeko betiko bidetik joango gara. Ez dago markarik baina bidea nabarmena da.\nIbilbideak bi norabide hartzen duenean, guk eskuinekoa hartuko dugu eta aldapatzarretik igoko gara tontorreraino. Jaitsiera, beste bide batetik egingo dugu, Mantaleko lepotik, Besabiraino.\nUrtero egiten den moduan, domina eta sari banaketa bazkari eder baten ondoren egingo dugu Groseko Itxasburu elkartean.\nHori dela eta, bazkari horretara joaten interesatuta daudenak, mesedez, posta honetara, zurrimendi@zurriolaikastola.net zenbat ume eta zenbat heldu joango zareten baieztatu azaroaren 13a baino lehen.\nBazkaria: Itxasburu elkartean. Domina eta sari banaketa.\nHurrengo irteera: Xoldokogaña, 486 mt- Abenduaren 13an\n2015eko Urriaren 18an,Finalistaren Eguna\nAurtengo finalistaren eguna ospatzeko Bergarako Gorla Alpino elkartekoek ibilbide bat prestatu dute Bergararen inguruan. Bertan, Gipuzkoako beste eskolekin batera ibilbidea osatuko dugu.\nDenbora: 2 hordu.\nLuzera: 8,6 km (umeek) 11,5 km (helduek)\nIrteera: Goizeko 9:00etan, Bergaran. Ibargarai ibilbidea,10 seminarioko patioan.\nGarraioa: Familia bakoitzak berea.\nHurrengo irteera: Azaroaren 15ean. Adarra ( 817). Dominak!!!!!\n2015eko Irailaren 19an, Arditurrira Bizikletaz\n2015(e)ko irailak 10 -n Zurriola-kargitaratuta\nAurten ere, bizikletaz hasiko dugu mendi irteeren ikasturtea. Horretarako, ibilbide paregabean ibiliko gara. Ikastolatik Arditurriko meatzetara. Ibilbide honek ez du misterio handirik. Aldapa gora doa denbora guztian baina ia-ia ez gara konturatuko iristen garenerako. Gero, jakiña, aldapa bera izango da eta orduan bai konturatuko garela.\nEta ikasturteko aurreneko irteera denez, ikastolan elkartuko gara bazkaltzeko, elkarri oporrak kontatzeko eta ikasturte honetako mendi irteeren egutegiaz hitz-egiteko.\nIrteera: Goizeko 9:30ean, Hurran.\nBazkaria: Norberak berea. Ikastolan.\nHurrengo irteera:Finalistaren eguna. Bergara. Urriaren 18an.\n2015eko Ekainaren 7an, Orio-Zarautz GR-121\n2015(e)ko maiatzak 28 -n Zurriola-kargitaratuta\nIkasturteko azkeneko irteera, kostaldean egingo dugu. GR-121 ibilbidearen marka txuri-gorriak jarraituz, Oriotik Zarautzera joango gara. Horretarako, autoak Zarautzen lagako ditugu eta trenez Oriora joango gara. Orioko tren geltokitik abiatuko gara eta ia ibilbide osoa pista batetik joanda, Zarautzko hondartzara iritsiko gara.\nHemen, eguraldiak nahi badu, jakina, bazkaldu eta bainatu egingo gara. Despedida moduan ez dago gaizki.\nDatorren ikasturtera arte!!!!!!!\nDesnibela: 203 mt\nLuzera: 4,5 km\nIrteera: Goizeko 9:30etan, Zarautzko tren geltokian.\nHurrengo irteera: Irailaren 19an. Bizikletan\n2015eko Maiatzaren 17an, Saioa(1418mt)\nMaiatza hemen dugu eta oraingo honetan Nafarroa aldera joko dugu. Ur-mugan dagoen mendi klasiko batera joango gara: Saioara. Horretarako, Iruritatik barna, kotxeekin Artesiagako mendi-portua igoko dugu eta bertan lagako ditugu.\nHasieran, GR-12ko marka txuri-gorriak jarraituko ditugu eta behin metro batzuk pista batetik eginda, markak jarraitzeari utziko diogu eta, tarte batzuk marka edo biderik gabe, belarditik, tontorreraino joango gara. Beti ere, tarte hauek eguraldi onarekin soilik egingo ditugu.\nTontor hau begiratoki edo talaia-mendi ezin hobea da Euskal Herria hor goitik ikusteko. Hondarribitik Pirinioraino… Merezi du igotzea.\nJaitsi, beste aldetik jaitsiko gara Sagardegiko mendi-leporaino eta bertan lehenago laga ditugun pista zein markak “hartuko” ditugu eta kotxeraino, pistatik itzuliko gara.\nBazkaltzera, Irurita aldera jaitsiko gara.\nDenbora: 3,30 ordu\nDesnibela: 425 mt\nIrteera: Goizeko 8:30etan, Hurran.\nHurrengo irteera: Ekainaren 7an. Orio-Zarautz. Kostaldeko bidea.\n2015ko Apirilaren 26an, Errezil PR-GI-83\n2015(e)ko apirilak 23 -n Zurriola-kargitaratuta\nApirileko irteeran ez gara mendi punta batera joango. Errezilen inguruan ibiliko gara bertako bide zein baserriak ezagutuz.\nHorretarako, marka zuri-gorri-horiak jarraituko ditugu bide osoan. Errezildik Trintxera-Iturbururaino, beti goraka ibiliko gara eta punturik altuena Otsabiagan dago, Goiatzetik Urrakira doan errepidean hain zuzen ere, eta bertatik, beheraka, porlanezko pistatik baserriz-baserri Errezilaino joango gara.\nHelbide honetako 8. ibilbidea da. Guk kontrako norabidea egingo dugu.\nDenbora: 3,45 ordu\nDesnibela: 320 mt\nHurrengo irteera: SAIOA (1418 mt)-MAIATZAREN 17an\n2015ko Martxoaren 15ean, Erlo(1030mt)\n2015(e)ko martxoak 9 -n Zurriola-kargitaratuta\nOtsailean egin behar genuen irteera, martxoan egingo dugu eta Izarraitz mendi-kateko Erlo mendira joango gara. Horretarako, autoak Zorrozpe atsedenlekuan lagako ditugu. Bertatik abiatzen da pista ia-ia tontorreraino eramango gaituena. Oraingo honetan, jarraitu behar ditugun markak txuri-urdinak dira. Hasieran batean, baso batetik joango gara ibilbide gorabeheratsu batetik. Ondoren, Izkitturriko ura hartuko dugu eta behin Zamatokiako lepora iritsita, Erloko telebistako errepetidorera doan pistatik jarraituko dugu eta azken metroak haitzen artean egin ondoren, tontorrera iritsiko gara.\nJaisteko, bide berberetik jaitsiko gara aparkalekuraino. Bertan, bazkaltzeko mahaiak-eta badaude.\nDesnibela: 415 mt\nLuzera: 8,6 km\nHurrengo irteera: PR-Gi-83 Errezil-Apirilaren 26an\n2015ko Otsailaren 22an, Erlo(1030mt)\n2015(e)ko otsailak 9 -n Zurriola-kargitaratuta\nOtsaileko irteeran Izarraitz mendi-kateko Erlo mendira joango gara. Horretarako, autoak Zorrozpe atsedenlekuan lagako ditugu. Bertatik abiatzen da pista ia-ia tontorreraino eramango gaituena. Oraingo honetan, jarraitu behar ditugun markak txuri-urdiñak dira. Hasieran batean, baso batetik joango gara ibilbide gorabeheratsu batetik. Ondoren, Izkitturriko ura hartuko dugu eta behin Zamatokiako lepora iritsita, Erloko telebistako errepetidorera doan pistatik jarraituko dugu eta azken metroak haitzen artean egin ondoren, tontorrera iritsiko gara.\nHurrengo irteera: Ibilaldi neurtua. Martxoaren 8an\n2014ko Urtarrilaren 25ean, Buruntza(441mt)\nUrtea hasteko gertuko mendi batera joango gara: Buruntzara. Autoak, Urnietako futbol zelaitik gertu dagoen aparkalekuan lagako ditugu. Bertatik, aldapa hasten zaigu eta “scalextric” antzeko batetik, A-15 autobiaren gainetik pasako gara. Bide txiki batetik Lekuneraino iritsiko gara pista hartzeko. Hemendik, Azkorteko baselizaraino joango gara. Porlanezko pista utziko dugu eta marka gorri-urdiñak jarraituta, belardi batetik hasieran eta gero baso batetik markak utzi arte joango gara eguneko zatirik malkartsuena igotzeko. Hau behin pasata, bidea zabaltzen da eta minutu gutxitan Buruntzako bertize geodesikoa ikusiko dugu. Bertatik, Buruntzako gurutze erraldoira joango gara. Bistak,eguraldia lagun, ederrak dira.\nItzuli, bide beretik itzuliko gara kotxeraino.\nDesnibela: 420 mt\nHurrengo irteera: ERLO (1030 mt) Otsailaren 22an


'Kolpe', Iratxe Aguilera gasteiztarraren aurreneko abestia - Gasteiz - Alea.eus\n'Kolpe', Iratxe Aguilera gasteiztarraren aurreneko abestia\nErredakzioa 2020-03-18 09:36\nSormen Beka irabazi zuen Iratxe Aguilerak Durangoko Azokan. / Youtube\nEmakumearen ahalduntzea aldarrikatzeko asmoz, beste era bateko mezuak zabaldu dituen musika estiloa hartu eta buelta eman nahi izan dio abesti honekin.\nDurangoko Azokak antolatzen duen Sormen Beka irabazi zuen Iratxe Aguilera gasteiztarrak abenduan, Chickjuarez musikari eta ekoizlearekin batera. Bere proposamena, ezohikoa: kutsu latinoko dantzarako musika, euskaraz, eta ukitu feminista duena.\nEzaugarri horietan oinarrituz, ostiralean argitaratu zuten lehenengo singlea: 'Kolpe', eta gasteiztarraren hitzetan, "euskal kulturaren periferiatik konplexurik gabeko hitzak eta erritmo dantzagarriak dakartza". Azkenaldian indarra hartzen ari den aldarrikapenarekin bat egin du Iratxe Aguilerak, eta eduki eta hitz berriak eraman nahi izan dizkio betidanik beste era bateko mezuak zabaldu dituen musika estiloari, "Euskal Herrian ez baitago genero honetan sortutako askorik".\nHasiera batean, asmoa pop musikarekin saiatzea izan zela adierazi du gazteak, baina azkenean matxismoarekin lotzen den musika motari buelta eman eta bestelako zerbait egiten hasi ziren. Hala, abestiak "perreoa, dantzarako erritmoak, sensualitatea eta emakumezkoaren boterea adierazten ditu, betidanik gizonezkoak nagusi izan diren musika mota honetan".\nHain zuzen ere, gaur egungo gazteek musika mota horiek entzuteko joerak gora egin duela ikusita, irudia aldatu behar dela adierazi du: "Zerbait ezberdina egiteko ekarpena egingo dugu". Horregatik, soinu horien bidez, emakumearen ahalduntzea aldarrikatu nahi du: "Guztiok eroso dantzatzeko eta abesteko moduko oinarri feminista hartu eta genero hau neureganatu nahi izan dut, gizonek egin izan duten bezala, emakumeok arazorik gabe abestu dezakegula erakusteko". Eta hauxe emaitza:


San INOCENCIO CANOURA\n1 IRAKURGAIA: (Santiago 1, 2-4. 12)\n"... Ene senideok: direnak direla zuen tentaldiak, poz-bide har itzazue, jakinik tentaldiak iraupena dakarkiola zuen sinismenari. Eta azkenera arte irauten baduzue, on-onak eta beteak izango zarete errurik gabe… Zorionekoa, tentaldiak ondo eramaten dituen gizona! Horietan zintzo azaltzen denak, hartuko bait du bizitzaren koroia, Jaungoikoak Bera maite dutenei agindu bezala..."\n- Santiagoren idazkiaren hasiera da. Aholku multzo baten antza du dokumentu honek, bi helburu nagusi oinarritzat dituela: alde batetik, behartsuei iragartzean zer balio daukan jasaten duten larrialdiak eta, bide batez, ongi moldatuta bizi direnei beren ondasunetan aurkitzen dituzten arriskuak; eta, beste aldetik, guztiak arretaz jarri, errukizko egintza bihurtzen ez den sinismenaren aurrean.\n- Testamentu Zaharreko jakituri-giroa eta judegu-ikuspegi jakinak Kristogandiko argi berriz distiratuta agiri dira, nahiz eta hain zuzenean izan ez. Idazkera hau ez da errez moldatzen eskutitz estilora, eskutitz apostolikoen hasiera klasikoa ezarri arren; Santiagoren Eskutitza gehiago da homilia bat, beste ezer baino gehiago, sinagoga kutsuz jantzita, lehenengo mendeurreneko judegu-kristauen batzarretan erabili ohi zena.\n- Testuinguru hau sarrerako aholku sailaren azken atal bezala dugu, gero idazkian zehar argituz joango den gai bat sakonduz: "Zorionekoa tentaldiak ongi eramaten dituen gizona" (12. a.). Tentaldiaren edo probaldiaren gaia bertsikulu honetan jasota dago, 1.aa. bertsikuluetako ikuspegi positiboari jarraituz; han hauxe azpimarratzen zen: gauza baliotsuak ongi aztertu beharra dagoela; eta, horren fruitu bezala, kristauak ontasunean osotasuna lortzeko aukera baten beharrizana daukala. Hemen azpimarratzen den zorionbidea norentzat den argi dago: hasiera baten kostata, esfortzuz eta pazientziaz hartzen den bidean aurrera eginez, azkenean gorengo mailara iristen direnentzat.\n- Idazki honen egilea, apostolu izenez gordeta dator, halako homili eta aholku giroz jantzita daukagu, Jesusen jarraitzaileak eragozpenen eta bizitzako tentaldien aurrean gogoberotuz, sinismen-heldutasuna lortzeko ona dela-eta; eta, horren fruitu bezala, Jesusen jarraipenari bere balioa erantsiz, horrek beti eskatzen duelako bihotz handia eta iraupen sendoa. Hori da Jesus Jaunaren TESTIGU BIZIAK bezala bizi eta agertzeko bidea.\n- Izan ere, ahultasuna gure bizitzan berezkoa da; areago, pertsona eta sinistedun bezala bidean aurrera egiteak. Hortik, egileak dioskunez, bizitzako tentaldiak gure berezko ahultasunaren adierazpenak dira. Horregatik, tentaldi horiek, adorez eta gogotsu hartuta, gure gogo-bizitza baloratzen dute. Jaungoikoagandik datozkigu horretarako behar ditugun grazi eta indarra. Horretara zuzentzen gaitu egileak.\n- Hamaika aldiz sumatzen dugu gure historia pertsonalean ahultasun honen "indarra"! Sarritan, dena "hankaz-gora botatzeko" gogo bat bai, modu batera edo bestera, hainbeste neke ondoren, hain probetxu gutxi ikustean! Hori dela eta, kristau testigu handi hauen ospakizunak, Inocencio gure martiri honen antzera, borrokan aurrera bultzatzen gaituzte. EGITEKOA, izan ere, itzela da...! Gure munduak eta gure kulturak TESTIGUAK behar ditu gaur ere! Anai-arreba hori, prest al zaude?\nEBANGELIOA: (Mateo 10, 26-33)\n"... Ez izan gizonen beldurrik, ez bait da ezer ezkuturik, agertuko ez denik; ez ezer gorderik, jakingo ez denik. Gaueko ilunpetan esaten dizuedana, esazue eguneko argitan; eta belarrira entzuten duzuena, hots egin etxe-gainetatik... Ez izan beldurrik gorputza hiltzen dutenei, baina anima ezin hil dezaketenei... Gizonen aurrean Ni ukatzen nauena, ordea, ukatu egingo dut Nik ere, zeruan dagoen nire Aitaren aurrean..."\n- Mateok argi eta garbi gogoratzen dizkigu ikasleak bere bokazio bidean irauteko behar dituzten baldintzak. Bidaliak direnei, beren egitekoa burutzerakoan, sortzen zaizkien egoeretan agertu behar dituzten jarreren bidez egiten dute. Lehenengo eta behin, Maisuaren "antzeko" izatean dago (25.a.), gure izatean eta egitean Bera eragingarri eta eredu bakartzat hartzean; bere antzera, Aitagan sinismen bizia izatea, uste osoz Berak nahi duenarekin fidatzea. Eta horra zerk kentzen dion bildurra: Jaun Gurutziltzatuarekin eta Aitaren arreta handiarekin bat egiteak, harreman horrek adorez betetzen du ("ez izan beldurrik" hiru aldiz: 26. 28. 31. aa.), giza mailatako loturetatik askatuz, eta Ebanjelioa zerbitzera bete-betean jokatuz.\n- Ikaslea jakitun dago Ebanjelioa ez dela bizi-proiektu bat, besterik gabe, gatazka eta eztabaidarik gabekoa. Horrelakoak senitartera bertara ere sartu daitezke; izan ere, Ebanjelioa iragartzeak eta Jesusi jarraitzeak jokabide erradikala eskatzen du (Mt 10, 37).\n- Ebanjelioa iragartzea zera da: "Jesus gizakien aurrean aitortzea da", Pedroren ustezko jarreraren aurkakoa, Jesus lotu zutenean Maisua ukatu egin zuen eta, ez zuela ezagutu ere egiten zin eginez (Mt 26, 74). Jesusekin bat egitea, Jaungoikoak ikasleei emandako dohaina da, "Hamabi aukeratu zituen Berarekin egon zitezen" (Mk 3, 12); eta hau gogoan hartzekoa da, nahiz eta bizia galtzeko arriskuan aurkitu. Goitik datorren dohain honi esker, Giza Semearekin hainbesteko solidaritateak ematen du ikaslearen bizitzako maila (32. aa.).\n- Jesus bere ikasleak eskolatzen ari da, eta era askotako eragozpen eta erasoak jasan beharko dituztela jakitun ipintzen ditu, Berari gertatu zitzaion bezala. Eta, berriren berri, -ahopean bada ere-, bera jartzen zaie jarraibide: Bera, eraso eta guzti, Aitaren eskuetan jarri da, Hark zaintzen ditu bazterretako txoritxoak ere. Hauxe da bere ikasleak onartu behar duten jarrera eta gogo eta ziurtapen horrekin jarraitu, Jesus Bera bidera lagun egiten aterako zaie eta... "bere alde izango nau Ni ere zeruan dagoen Aitaren aurrean" (32. a.).\n- Horregatik, "ez izan beldurrik" hori, gogoeta honetan zehar hainbeste aldiz errepikatua, ebanjelizatze lana egitean eta bizitzari eustean oinarrizkoa da eta. Garaipen errazik ez die opatzen, ezta mundu guztiak ere ongi hartuko dituenik; alderantziz, ikaslea ez da Maisua baino gehiago izango. Baina... "ez izan beldurrik": egi hau barruraino sartu nahi die.\n- Eta nik ere -guk guztiok- hauxe sinets dezagula nahi du, bere misiora goazenean. Hauxe da Jesus Jaunaren eskaintza: gurekin egongo dela eragozpen eta ilunaldirik astunenean ere. Hau nire zoriona, Beragana zabaldu eta bere presentziaren eta hurbiltasunaren proposamen hau onartuko banu! Bai mesede galanta egingo lirakedala! Anai-arreba, prest arlorrerako?


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Gramatikaren eta pragmatikaren arteko harremanak\nArgitaratua: Monday, 27 February 2017, 1:12 PM\nGaira etorrita, pragmatika kognitiboaren egitekoa da, testuinguru jakin batean osatutako enuntziatuen esanahia eraikitzeko burmuinetan garatzen diren prozesuak aztertzea. Eta horrek eskatzen du: a) komunikazioa intentzio-jardueratzat hartzea, xede jakin bat lortzeko burutua; eta, b) testuingurua hiztunen eraikuntza mentaltzat jotzea; hau da, sozialki zehaztutako eta kulturalki baldintzatutako adimen-eskematzat hartzea.\nMaila unibertsala duten osagai pragmatikoez galdetzean, bi alderdi nagusi berezi behar direla dio Amorosek:\nGizartean hizkuntza nola erabili arautzen duen ezagutza-multzoa. Alegia, zerk egiten duen enuntziatu bat testuinguru batean egokia izatea eta beste batean ez; edota zergatik diren era batekoak eta ez bestelakoak adeitasun-adierazpenak. Kulturen artean alde nabarmenak ageri direla dio, eta, ondorioz, ezagutza eta abilezia horiek ikas-helburu bilakatzen direla.\nProzesaketa-mekanismoak, gizakiak berezkoak dituen oinarri kognitiboetatik sortuak. Inferitzeko edota ondorioak ateratzeko ahalmena, esaterako. Aparatu kognitiboaren osagai direnez, unibertsalak direla adierazten du.\nGizarte-ezagutza horiek noiz eta nola landu behar diren, eta ea mailakatzerik dagoen aipatzen zaionean, egoera komunikatiboen baitan, testuinguruari erantzuteko beharrezkoak diren baliabideekin batera garatu behar direla dio. Eta mailakatzean, kontuan hartzekoak direla, ikaslearen beharrak, profilak, erabilera-testuinguruak…


Erakunde publikoek norberaren hizkuntz hautua errespetatu eta bermatu beharreko lehenengo tokia izan beharko lukete. Baina hori Euskal Autonomia Erkidegoan ere ez da betetzen. Bi hizkuntza ofizial dauden arren, hizkuntza ofizialetako bat aukeratzen duenari traba gehiago jartzen dizkigute: langileak ez daki euskaraz, agiriak ez daude euskaraz... Gaztelaniaz ez dakien inor ez du onartzen Jaurlaritzak, baina euskaraz ez dakitenak bai, eta horretan datza Jaurlaritzaren apustu estrategikoa. Administrazio elebidunean langile elebakarrak kontratatzen jarraituko dute, eta hori da Jaurlaritzak hizkuntzen estatus ofiziala berdintasunean ulertzeko duen modua.\nUdalerri Euskaldunen Mankomunitatearen ikuspuntutik are larriagoa da hizkuntz politika hori. Izan ere, euskararen aurkako irizpide suntsitzaile berak ezartzen dituzte UEMAko udalerrietan; hau da, euskaraz bizi nahi duten herriek osatutako lur gunean. Duela urtebete, Osakidetzaren lanpostu deialdiaren harira, UEMAko hogeitik gora udalek mozioa onartu zuten, eta, bertan, udalek Jaurlaritzari eskatu zioten gure herritarrei osasun zerbitzua ematen zieten langile oro euskaldunak izateko, eta, horretarako, eskura zituzten neurri guztiak hartzeko. Eskaera horrekin bat, Jaurlaritzaren Euskararen Aholku Batzordeak Euskara 21 txostenean adierazitakoa ekarri zuten gogora udalek: "(...) Arnasgune horiek [ gune euskaldunak ] zaindu, sortu eta, ahal balitz, hedatu ezean, alferrik izango da, seguruenera, gainerako ahalegin oro. Horrenbestez, lehentasunezko trataera garbia eman beharko zaie euskararen arnasguneei XXI. mende hasierako hizkuntza politikan". Errealitateak erakutsi digu hitzak hitz direla eta errealitatea oso bestelako kontua dela. Non dago "lehentasunezko trataera garbia"?\nAzken batean, hemen, Euskal Herrian, hizkuntz gatazka bat dago, eta ez da erdaldunen eta euskaldunen artekoa, ezta Euskal Herrian erdaraz bizi nahi dutenen eta euskaraz bizi nahi dugunon artekoa, baizik eta euskaraz bizi nahi dugunon eta euskaraz bizitzen uzten ez digutenen artekoa. Eta, gatazka horretan, argi dago Jaurlaritza non kokatu den. Ez digute euskaraz bizitzen utzi nahi, ez baldintza soziolinguistiko hobeak dauden guneetan, ezta, hedaduraz, Euskal Autonomia Erkidegoan ere. Egunerokoan erdara sartu nahi digute, eta sartzen ari dira, administrazioan, eskolan...\nBaina, Jaurlaritzak euskaraz bizi ahal izateko jarriko dizkigun traben gainetik, milaka euskaldunok -bereziki, gune euskaldunetakook- euskaraz bizitzen jarraituko dugu, etxean, lagunen artean, eskolan, institutuan, unibertsitatean, lanean, elkartean, kirolean... Jaurlaritzak edo beste eragile batzuek jarritako traben gainetik, euskaraz bizi nahi dugulako, eskubidea dugulako eta euskaraz bizitzea gozamena delako. Eta gozamen handiagoa delako hori, beste batzuei trabak jartzen ibiltzea baino.


BALUARTE - Euskadiko Orkestra - Ikuskizunen egutegia - Ikuskizunak Kontzertuak\nOSN 20/21 - C9 / Barne bidaia (1)\nOSN 20/21 - C9 / Barne bidaia (2)\nCarmina Burana, Carl Orff-ena\nNire bihotzeko ipuin koxkorrak\nNire bihotzeko ipuin koxkorrak (euskaraz)\nToot Suite, Claude Bolling-rena\nOSN 20/21 - C10 / Musika ausartendako (1)\nOSN 20/21 - C10 / Musika ausartendako (2)\n2020/2021 Denboraldia. 7. Kontzertua\n22 apirila, osteguna 19:30etan. · Areto Nagusia\nAntolatzailea: Euskadiko Orkestra\nZuzendaria: Robert Treviño\nApirilaren 22an Euskadiko Orkestrak Brucknerren 6. Sinfoniari egingo dio aurre. Seigarrenak badu aurreko Brucknerren sinfonien monumentaltasuna, baina diskurtso dinamikoagoa du, apetatsuagoa, erritmo eta harmonia askeagoak; orkestrazioak koloretsuagoa dirudi. Era berean, musikagilearen heldutasuneko sinfoniarik laburrena da, bai eta egitura klasikoena duena ere.\nPREZIO BEREZIA leihatilan<30, >65 eta langabeentzat\nAZKEN ORDU GAZTEA: Sarrerak gune guztietan 10€tan <30 urtekoentzat, kontzertua hasi baino 30’ lehenagotik leihatilan


Herritarrak gehitzen dira gure etorkizun sozio-ekonomikoaren hausnarketara\n“Garapen Sozio-Ekonomikoa” proiektuaren Herritarren Mahaiak Bilbon burutu ziren pasa den martxoak 17an.\nGeroa Elkar-Ekin prozesuaren metodologia jarraituz, lehen fasean, diagnosi zabal bat jaso da, laister argitaratuko den Liburu Berde batean bildu dena, hainbat aditu eta arituen diagnosi kolektibo eta anitza osatuz. Hortik abiatuta, Herritarren Mahai honetan hiru gai zabal planteatu ziren herritarrei zuzenduak, honela Liburu Zuri propositiboaren lehen pausuak emanez. Partaideek, aurrez, hiru gai hauen inguruko laburpenak eskura izan zituzten.\nGoizaren lehen zatian proiektuaren eta gaien aurkezpen-txanda bat burutu zen. Ostean, partaideek eurek hautatutako gaian eta hizkuntzan osatutako lan-mahaietan, gizartearen kezkak, nahiak eta beharren inguruan solastu zuten, giro lasai eta atseginean.\nHerritarren Mahaietako ondorioak jasota, hurrengo faseari ekingo zaio, Gizarte Foroak. Hauek gaika antolatuko ditugu, lehenik Ongizate Sozialari buruzkoa izango delarik, bertan gaiari estuki lotuta lan egiten duten gizarte eragile, agente sozio-ekonomiko eta politikoak parte hartuko dutelarik. Ikus hemen egutegia.\nSaioaren kronika ikusgai dago ondoko bideoan.\nBigarren bideo honetan, aldiz, aurkezpenak eta testigantza batzuk bildu ditugu.


Artelan erraldoia osatzen duten 82 erretratu eta natura hil bat | El Diario Vasco\nCulturasArtelan erraldoia osatzen duten 82 erretratu eta natura hil bat\nArtelan erraldoia osatzen duten 82 erretratu eta natura hil bat\nPosatzea ere tokatzen zaio batzuetan David Hockneyri. / Jean-Pierre Goncalves de Lima\nGuggenheim Bilbao Museoak azaroaren 10ean zabalduko den David Hockney margolariaren erakustetaren xehetasunak aurkeztu ditu\nM. IMAZ Viernes, 20 octubre 2017, 17:35\n80 urte bete berri dituen David Hockney artista britainiarrak ez du irrifarrea galdu, ezta bere erretratu nahastezinek koloreak ere. Horietako 82, eta natura hil bat, Guggenheim Bilbao Museora ekarriko ditu, eta bertan izango dira azaroaren 10etik 2018ko otsailaren 25era bitartean. Hurrengo hilabeteetako planak egiteko orduan, kontuan hartzeko hitzordua da, zalantzarik gabe, 'David Hockney: 82 erretratu eta natura hil 1' erakusketa, Londreseko Royal Academy of Arts zentroak Guggenheim Bilbao Museoarekin lankidetzan antolatutako erakusketa, Edith Devaney dela komisarioa.\nHockney ez da aurreneko aldiz etorriko Bilbora. Paisaiak erakutsi zituen bertan 2012 urtean. Orain dakarren erakusketak, iazko udan Royal Academy of Arts-en erakutsi zenak, intentzioz beteriko erretratuak dakartza. Pentsa liteke erretratu baten intentzio bakarra, edo nagusia, erretratatua islatzea dela, baina Hockney, Guggenheim Bilbao museoan eskegiko duen bildumarekin, harago joan da, eta nonahi nornahik egiten dituen selfie eta argazki azkar horien aroan margolanaren berezitasuna azpimarratu nahi izan du.\n82 erretratuak, itxuraz, oso antzekoak dira. Modelo denal aulki berean eseri zituen, tamaina bereko mihisea erabili zuen, eta hiru eguneko epean margotu zituen den-denak. Atzealdea ere berdina dute, urdina, eta argia bera, Kaliforniako argi dirdiratsua.\nBakoitzak bere berezitasuna\nHala ere, margolan bakoitzak du bere berezitasuna, erretratu denek dute berariazko nortasuna, sasoi betean jarraitzen duen Hockneyren bilduma berriaren ezaugarrietako bat artea, erretratuaz ari garenean, erreprodukzioa baino askoz gehiago dela erakustea baita.\nLos Ángeles hiriko arte-egoeraren eta azken urteetan zehar bere bidean gurutzatu diren pertsonen inguruko barne-barneko ikuskera eskaintzen du, aurrekoarekin batera, bildumak. Orain dela bost urte, hain zuzen, hiri hartara itzuli zen, bolada baterako artegintzatik aldentzea erabakita. Pixkanaka-pixkanaka ekin zion berriro erretratugintzari, eta azaroaren 10etik aurrera Bilbon ikusi ahal izango den bilduma osatzen hasi zen. Kasu honetan, erretratuak ez dira pilatzen doazen pieza solteak, egileak arte-corpus bakar gisa ulertzen duen multzo baten zati baizik. Bilduma baino gehiago, ibilbide ia kronologikoa den instalazioa proposatu du margolariak.\nEzkerrean, Rufus Hale. Eskuinean, Edith Devaney. / Richard Schmidt\nMuseoak erakusketa aurkezteko zabaldu duen oharrean irakur daitekeenez, "bildumak aurrera egin ahala, bere egoera emozionala arinduz doala dirudi, hautatutako formatuaren eta bitartekoarengan zuen ustea bezala. Modelo guzti-guztiak bere lagun, familiarteko eta ezagunen artean aukeratu zituen; bere estudioko hainbat pertsona ageri dira, eta baita John Baldessari bezalako beste artista batzuk, edo Larry Gagosian bezalako komisario eta galeristak ere". "Ospetsuak erretratugintzarako eginak daude", dio Hockneyk. "Nik ez ditut ospetsuak sortzen; erretratugintzak, bai. Nire ospetsuak nire lagunak dira."\nErretratu bakoitza behaketa bizi baten emaitza da, eta analisi psikologiko baten itxura hartzen du. Erakusketa honen bitartez, selfieak eta sare sozialetako erretratu fotografikoak hainbeste ugaritu diren garaian, margoturiko erretratuaren papera berraztertzen du Hockneyk, instalazio bizi eta erakargarri batean. Bildumako ukitu desberdina, natura hila hain zuzen, honi zor zaio: behin, modeloetako batek ezin izan zuen hitzordura agertu eta orduan, artistak, pintatzeko grinak jota, estudioan eskura zeukanarekin egin zuen erretratua, fruta- eta barazki-sorta bat erabilita. David Hockneyrentzako posatzen.\nCon Juliette Binoche y a la espera de Robert Pattinson en el Festival de Cine de San Sebastián\nAmaia Vicente eta Mario Paniego hautatu dituzte Wroclaw hirian egonaldi artistikoa egiteko\n'Landareak lantzen' baratzezaleen agenda kuttuna\nMuere Federico Luppi, el Sean Connery porteño Franck Thilliez: «La novela policiaca es una fotografía de la sociedad»


PhET Laguntza Zentroa - Lehen urratsak\nNondik dator "PhET" izena?\nGure proiektua hasiera batean fisikako simetan zentratu zen, eta horregatik *Ph*ysics *E*ducation *T*echnology proiektua edo *PhET* izendatu zuten. Kimika, biologia, matematika eta beste arlo batzuetan sartu ginenean, *PhET* izena mantentzea erabaki genuen, baina gehiago akronimo gisa ez deskribatzea.\nBa al duzu aplikaziorik?\nIoserako eta Android/Chromebookerako aplikazioak eskaintzen ditugu. Ikusi informazio zehatza plataformaka:\nHonen bertsio guztiak gure aplikazioek gure HTML5 sim guztiak jatorrizko eta lineaz kanpo erabiltzeko aukera ematen dute eta irabaziek HTML5 sim garapen gehiago finantzatzen dute.< /p>\nBazkide korporatiboa naiz. Ordaindu behar al dut nire produktuan sims erabiltzeko?\nhttps://phet.colorado.edu helbidean eskuragarri dauden simulazio guztiak Creative Commons Aitortu lizentziapean (CC-BY) baliabide didaktiko irekiak dira.\nPhET simak libreki erabiltzeko, partekatzeko edo birbanatzeko baimena ematen da CC-BY lizentziapean. Esleipen hau eskatzen da:\nPhET Simulazio Interaktiboak\nColoradoko Boulderreko Unibertsitatea\nZure erabilerak simulazioak birbanatzea barne hartzen badu, mesedez, jakinarazi inprimaki hau betez.. p>\nIrakaslea naiz. Nire ikasgelan sim bat erabiltzeko lizentzia behar al dut?\nEz da lizentziarik behar. PhET Simulazioak hezkuntza-baliabide irekia dira eta zuk eta zure ikasleek libreki erabil ditzakezu.\nIkertzailea naiz. PhET sims erabiltzeko eta ikerketak argitaratzeko lizentzia behar al dut?\nEz da lizentziarik behar ikerketa erabiltzeko. Mesedez, jakinarazi iezaguzu zure ikerketaren berri inprimaki hau betez.\nSim ideia bat daukat. Nora bidali dezaket?\nIdeia eta iradokizun berriak onartzen ditugu lehendik dauden simulazioei buruz hobetzeko. Bidali zure ideiak hemen!\nNola txertatzen ditut PhET simulazioak?\nEgin klik kapsulatu nahi duzun simulazioaren azpian "Txertatu" botoian. Honek html kodearen testu-koadro bat agertuko du, kopiatu eta itsatsi dezakezun sim-a txertatzeko. Flash sim-ak irudi baten bidez zuzenean txertatu edo lotu daitezke sim-a abiarazteko. Baliteke Java sim-ak irudi baten bidez lotzea sim-a abiarazteko.\nLMS batzuek simulazioaren URLrako "https://" erabiltzea eska dezakete.\nSar al dezaket sim bat PowerPoint aurkezpen batean?\nBai! Gure HTML5 simak PowerPoint aurkezpen batean txerta ditzakezu gure Office Mix aplikazioa erabiliz\nGehigarri honek honako hauetan funtzionatzen du: PowerPoint 2013 Service Pack 1 edo berriagoa, PowerPoint 2016 Mac-erako, PowerPoint 2016 edo berriagoa, PowerPoint Online.\nPowerpoint-erako Office gehigarriak lortzeari buruzko informazioa lortzeko, ikusi esteka hau.\nNon aurki dezaket PhET pribatutasun-politika?\nPhET Coloradoko Unibertsitateko pribatutasun-politikaren arabera dago eta hemen aurki daiteke: http://www.cu.edu/privacy -policy\nPhET iOS aplikazioa Pribatutasun-politika\nPhET Android aplikazioaren Pribatutasun Politika\nNon lor dezaket iturburu kodea?\nNon aurki ditzaket webguneko jardueren irtenbideak?\nJarduera guztiek ez dute erantzunik. Jarduera-egile batzuek erantzun-giltzak partekatuko dituzte irakasle kideek. Saiatu jardueraren egileari mezu elektroniko bat bidali.\nPhET sims erabiltzeko aholku nagusiak lineako ikaskuntza laguntzeko\nHemen gaude zure urrutiko ikaskuntza beharrei laguntzeko. Ikusi gure urrutiko irakaskuntzarako aholkuak eta irakaskuntza goiztiarrarako sarbidean.


Zuen beharrizanei erantzuteko indarrak gehituz – Lauaxeta Ikastola\nZuen beharrizanei erantzuteko indarrak gehituz\nLauaxeta Ikastolak 2 eta 18 urte bitarteko adin-tartea hartzen dau, baina harago joan nahi dogu. Horregatik, zuen beharrizanei hasiera-hasieratik erantzunahal izateko, aliantzak sortu doguz hainbat Haur Eskolagaz eta Haurtzaindegigaz.\nGehiago jakin nahi dozu? Jarraian azalduko deutsugu.\nAliantza horien helburu nagusia zera da; oinarri eta ikuspegi pedagogikoa partekatzen doguzan zentruekaz aliatuak eta laguntzaileak izatea, eta, hala, familien beharrei hobeto erantzungo deutsen eskaintza bateratua egitea, onura honeekaz:\nIkastetxez aldatu ondoren, zure semeari/alabari buruzko informazio-trukea eta jarraipena bermatzea.\nLauaxeta Ikastolako Familia Eskolako hitzaldi eta prestakuntzetan parte hartzeko aukera.\nLauaxetako matrikulazio prozesuan plaza baterako sarbidea bermatzea, eta puntu gehigarri oso bat esleitzea, zentro laguntzaile batetik datorrelako.\nUne honetan, Lauaxeta Ikastolako Haur eskola eta haurtzaindegi kolaboratzaileen sarea ondokoek osatzen dabe: Bihotz haurreskola , Txanogorritxu-Miribilla, Txanogorritxu Plaza Euskadi, Txanogorritxu Basauri eta Eguzkilore\nGure asmoa kolaboratzaileak batzen jarraitzea da, eta, hala, aipatutako hobekuntzez balia daitekeen familien eremu geografikoa haunditzea.\nAurreko albisteaLauberri: azken hiruhileko albiste esanguratsuenakHurrengo albisteaZeure kart elektrikoa diseinatu eta eraikitzeko gai izango zinateke?\nberrikuntzaeskolaz kanpokoakhaur hezkuntzainstalazioakkudeaketa


Ehunka urrats hizkuntza paisaia euskalduntzeko - Topagunea | Euskaltzaleen Topagunea\n> Berriak > Ehunka urrats hizkuntza paisaia euskalduntzeko\nEhunka urrats hizkuntza paisaia euskalduntzeko\nnork Euskaltzaleen Topagunea • 2015/07/17 • Iruzkin 1\nAmaitu da … eta hau zergatik ez euskaraz? kanpainaren lehen fasea. Guztira 14 euskaltzaleen elkarteetako kideek ehunka denda, taberna eta erakundeetako errotulu eta iragarki identifikatu eta euskaraz jartzeko eskariak itsatsi ditugu. Webgunean 220 argazkitik gora jaso ditugu eta jakin badakigu beste leku askotan ere agertu direla eranskailuak.\nBigarren faseari ekin diogu orain. Erdarazko euskarriak (kartel edo errotuluak) dituzten establezimenduetako arduradunei gutunak bidaltzen hasiak gara, euskaldunok aintzat hartzeko eskatuz eta euskarriotan euskara aintzat hartu dezatela proposatuz. Era berean, jasotako testigantza guztiak bildu eta Behatokira zein Elebidera bidaltzeko dossierra prestatzen ari gara.\nXume ekin genion kanpainari, baina salaketa hutsean geratzetik harantzago, aldaketak sortzeko gogo eta uste irmoarekin. Beraz, ez da bukatu kanpaina, eta aurrerago jarraituko dugu emandako urratsen berri eta lortutako aldaketen informazioa zabaltzen.\nEta bitartean, baidtugu pegatinak oraindik, eskatu nahi dituzuenen esku jartzeko eta jarraitu webgunera zuen argazkiak bidaltzen.\n← Irakurgaia: Berrikasi eta berrikusi\nLan deialdia: aisialdi eta kultur programak garatzeko teknikariak →\n1 comment for “Ehunka urrats hizkuntza paisaia euskalduntzeko”\nPingback: Ehunka urrats hizkuntza paisaia euskalduntzeko


Euskal emakume sortzaile baten izena eman dute ehundaka lagunek\nHorixe eskatzen zuen traolak, #EuskalEmakumeSortzaileBatenIzenaEman; emakume sortzaile baten izena ematea, eta horixe egin dute hainbat lagunek Twitterren. Traolak 500 erabilpen baino gehiago izan ditu azken 48 orduetan. Joan den larunbatean proposatu zuen, kate bat egiteko ideiarekin, Aintzane Muguruza txiolariak, eta hortxe ibili da bueltaka harrezkero.\nUmap euskarazko txioen batzaileak gorde du larunbateko eta igandeko jardunean, batean 5. postuan, eta igandean berriz 2.ean Baserriaren ondoren (ETB1eko reality showa).\nGuztira zenbat traol erabilpen egon diren neurtzeko, beste tresna bat erabili dugu, Tweetbinder. Ordainpeko analitika zerbitzu zenbait eskaintzen dituen tresna da, baina kontaketa batzuk doan ematen ditu. Hortik atera dugu datua, larunbatetik hona, 500 aipu baino gehiago.\nJasotako emaitzetan, ba, 500 izen desberdin ez ziren izango, baina bai 200 edo 300 bat, beharbada. Adibide gutxi batzuk:\nIlustraziorako, Ane Picaza aktore eta ilustratzailearen lana, hor goian itsatsi duguna, txiolari honek proposatua.\nBeste honetan, ikus-entzunezkoetako sortzaile gazte mordoxka bat.\nHemen beste proposamen kolektibo bat; idazle, ilustratzaile eta argazkilariekin.\nDuela urte eta erd beste ekimen bat proposatu zuen Aintzane Muguruzak: "Ehundaka Ahizpa" elkartzea Twitterren, emakumezko txiolari euskaldunen zerrenda handi bat egitea, nork bere ekarpenak eginez, eta kate baten eran. Emaitza 564 ahizpak osatutako zerrenda bat da. Bere garaian kontatu genuen zerrenda horrena hemen Sustatun, eta orain 121 jarraitzaile ditu une honetan.


ONCE Gizarte Taldearen 38. Lehiaketa - Pareko egiten gaituen bidea\nONCE Gizarte Taldearen 38. Lehiaketa\nInklusiorako bidea guztion artean egiten da. Oncelio, gure isotipo ikonikoa, kolorez bete da bidea berarekin egin dezagun eta elkarrekin ilusioz beteriko kilometroak batu ditzagun.\nGure koloreek ONCE Gizarte Taldea osatzen dugun guztion bateraketa sinbolizatzen dute: ONCE, Fundación ONCE eta Ilunion. Baina baita zuekiko batasuna ere.\nSentsibilizaziotik ekintzara pasatzeko ordua da!\nLagunduko al gaituzu gure gizartea inklusioaren koloreekin betetzen?\nBai, parte hartu nahi dugu!\n37. ONCE Eskola Lehiaketa Conexión Adiccioff. Esto no es un juego


Arrazakeria gaitzesten dugu TUVISAn | LAB SINDIKATUA\nEkintza Politikoa Arrazakeria gaitzesten dugu TUVISAn\nArrazakeria gaitzesten dugu TUVISAn\nLAB sindikatutik publikoki adierazi nahi dugu gaitzetsi egiten dugula TUVISA enpresa publikoaren 5-Salburua autobus-lineako gidariak zerbitzu hori erabiltzen zuten bi emakume arrazializaturi atzo egindako eraso arrazista. Zerbitzua Gasteizko Udalak kudeatzen du.\nSare sozialetan zabaldutako bideoan ikusten den bezala, gertaera bi aldiz larria da: ez bakarrik gertatzen denagatik, baizik eta egileagatik ere. Autobuseko gidaria da eraso arrazista egiten duena. Zerbitzu publiko bat emateko aginpidea eta/edo erantzukizuna duen inork ez luke eduki edo sinetsi behar erabiltzaile bati tratu txarrak emateko edo diskriminatzeko ahalmenik duenik.\nLABek gaitzetsi egiten ditu eremu publikoetan egindako mota guztietako indarkeria xenofoboak, eta, zehazki, Gasteizko erabilera publikoko garraioan gertatutakoak.\nGarraio publikoaren erabilera eta honetarako sarbidea oinarrizko gizarte-eskubidetzat hartuta, EAEko eta Nafarroako administrazio publikoei, aldundiei eta udalei eskatzen diegu eskubide hori berma dezatela pertsona guztientzat baldintza berdinetan. Eta, eskatzen dugu berehala ezar daitezela tratu txarren eta/edo indarkeria matxista, klasista eta arrazisten mota guztietako egoerak kontrolatzeko, jarraitzeko eta zigortzeko protokoloak, Eremu horietan inork ez luke egon behar arriskuan edo ez luke bortxatua izan behar jatorri geografikoagatik, larru-koloreagatik, erlijioagatik, janzkeragatik, hizkuntzagatik edo/eta administrazio-egoeragatik.\nArrazakeria instituzionalaren aurka, sindikalismo antirrazista.


AZALA / ABENTURA KIROL PACK-AK\nKIROL BIDEAN 2017-2018 NEGUA\nABENTURA EGONALDIAK URBASAN\nPirinioetako zeharkaldia: informazioa eta izen ematea (lekuz aldatua). 16 urte baino gehiago edukitzea. Asteburu osorako zeharkaldia Pirinioetan, elur erraketekin. Mendian aritzeko arropa egokia eta botak, aldatzeko arropa eta oinekoak, lozakua. Larunbaterako janaria eta ura. Gaueko afaria eta igandeko gosaria eta hamaiketakoa, aterpean bertan emango dira.\nEski nordikoa: informazioa eta izen ematea. Kiroletarako jantzi beroak eraman. Janaria eta ura. Ez da onartzen nork bere materiala eramatea\nMendiko teknikak: informazioa eta izen ematea (jarduera berritua). 16 urte baino gehiago edukitzea. Kiroletarako jantzi beroak eraman. Janaria eta ura. Ez da onartzen nork bere materiala eramatea.\nEspeleologia: informazioa eta izen ematea. Murua herritik irtengo da Mairuelegorreta kobazuloa ezagutzeko. Mendian aritzeko arropa egokia, esku-oihala eta lurrari ongi heltzen dioten eta busti daitezkeen oinetakoak. Aldatzeko arropa eta oinekoak. Janaria eta ura.\nUrpeko erronka: informazioa eta izen ematea (jarduera bikoitza). Urpeko hockeya + urpeko bataioa. Igeri egiten jakitea ezinbestekoa da. Bainujantzia, txanoa eta txankletak eraman. Materiala edukiz gero, eramatea gomendatzen da. Bestela, galtzerdiak eraman, urratuak saihesteko.\nKayak polo-a: informazioa eta izen ematea. Igeri egiten jakitea ezinbestekoa da.\nKirolak nahasian izotz gainean: informazioa eta izen ematea. (jarduera berritua). Irristaketa + hockeya. Eskularruak eta jantzi bero eta erosoak eraman.\nUDAZKEN-NEGU HONETAN, ez geratu etxean! Atera eta gozatu uraz, izotzaz eta elurraz!! 12 eta 30 urte bitartekoa bazara (Pirinioetako zeharkaldian eta mendiko teknikak izeneko jardueran parte hartzeko 16 urte beterik eduki behar da), aukera paregabea daukazu kirol anitza bakarrik edo zure lagunekin praktikatzeko. Udazken eta neguko larunbat eta igandetan (azarotik martxora) 8 proposamen dauzkazu.\nUrriaren 25etik eman dezakezu izena zuzenean www.vitoria-gasteiz.org/kirolak web gunean, gizarte etxe eta udal kiroldegietan, edo Gazteen Argibideetarako Udal Bulegoan.\nSnowboard-en egun bakar baterako eman dezakezu izena. Leku librerik egonez gero errepikatu ahalko duzu.\nAbenduko Pirinioetako zeharkaldirako ematen baduzu izena, lehenago ziurtatu urtarrileko datarako ere libre zaudela, irteera eguraldiagatik edo izen-emate kopuru txikiagatik bertan behera utzi behar izanez gero, automatikoki aldatuko baitira izen-emate guztiak data horretara..\nUrpeko erronkan izen emateak aukera emango dizu 2x1 izateko: egun batean, hockeya (3 datetatik bat aukeratu), eta martxoan ordubeteko urpeko bataioa izango duzu.\nAsteburuko jardueretarako izena ematea aurreko asteartean amaitzen da. Egun horren ostean ez da izena emate berririk, dirua itzultzerik edo data aldatzerik onartuko.\n- Udal instalazioen bazkide bazara kuota murriztua izango duzu.\n- Idatz ezazu zure e-maila, izena emateko momentuan, jardueraren gaineko informazioa jasotzeko.\n- Asteburuko jardueretarako izen ematea aurreko asteartean amaitzen da. Egun horren ostean ez da izen emate berririk, dirua itzultzerik edo data aldatzerik onartuko.\n- Itzultzeko eskaera epearen barruan egiten bada, ordaindutakoaren ehuneko 15a atxikiko da, kudeaketa gastuak direla eta.


Industria arloan energia eraginkortasunaren eta eguzki termikoaren aldeko inbertsioak sustatzeko laguntzak. 2019 - Eusko Jaurlaritza - Euskadi.eus\nHoriek horrela, energiaren aurrezpen eta eraginkortasuna hobetzeari begira, eta energia berriztagarrien erabilera, eguzki‐energia termikoaz baliatzen diren instalazioen bidez espezifikoki, sustatzeko industria alorreko instalazioetan, Euskal Autonomia Erkidegoan kokatuak, industria arloan energia eraginkortasunaren eta eguzki termikoaren aldeko Inbertsioak sustatzeko laguntzen programa hau argitaratu da.\n1.800.000,00 euro. (2019: 1.250.000,00 euroak)\nEBAZPENA, 2019ko apirilaren 29koa, Energiaren Euskal Erakundeko zuzendari nagusiarena, zeinaren bidez onartzen, deitzen eta argitaratzen baitira industria arloan energia-eraginkortasunaren eta eguzki termikoaren aldeko inbertsioak sustatzeko dirulaguntzen programaren 2019. urteko oinarri arautzaileak.\nEBAZPENA, 2019ko ekainaren 17koa (EHAA Zk. 120/2019)\nEBAZPENA, 2019ko ekainaren 17koa, Energiaren Euskal Erakundeko zuzendari nagusiarena, 2019ko apirilaren 29ko Ebazpenaren aldaketei buruzkoa, ebazpen horren bidez deitu, onartu eta argitaratzen baitira industrian 2019. urtean energia eraginkortasun eta eguzki termikoaren aldeko inbertsioak sustatzeko laguntzen programaren oinarri arautzaileak (EHAA, 2019-03-28).\nItzuliC/Alameda de Urquijo, 36 - 1º.Edificio Plaza Bizkaia 48011 Bilbao.\nHoriek horrela, energiaren aurrezpen eta eraginkortasuna hobetzeari begira, eta energia berriztagarrien erabilera, eguzki‐energia termikoaz baliatzen diren instalazioen bidez espezifikoki, sustatzeko industria alorreko instalazioetan, Euskal Autonomia Erkidegoan kokatuak, industria arloan energia eraginkortasunaren eta eguzki termikoaren aldeko Inbertsioak sustatzeko laguntzen programa hau argitaratu da.\na) Izaera pribatuko edozein pertsona juridiko. Dirulaguntzez baliatzeko jarduerak 4. eta 5. oinarri edo ataletan zehaztean dira eta EAEko industria arloan gauzatu behar dira, CNAEko C Taldearen barruan. b) Energia Zerbitzu Enpresa moduan diharduen edozein pertsona juridiko, baldin eta dirulaguntza-programa honetako 4. eta 5. oinarri edo ataletan aurreikusten diren jarduerak aurrera eramaten badituzte EAEn, 2.1 atal honetan adierazten diren onuradun potentzialen kontura esklusiboki.\nOnuradunen betebeharrak hemen kontsultatu Industria arloan energia eraginkortasunaren eta eguzki termikoaren aldeko inbertsioak sustatzeko laguntzak. 2019\nPertsona onuraduntzat jotzeko ezinbesteko baldintza izango da, dirulaguntza eman aurretik zein dirulaguntza emanez gero egoera edo baldintza horretan jarraitu ahal izateko, zergen eta gizarte segurantzaren inguruko betebeharrak edo ordainketak eguneratuak edukitzea, eta hala badagokio, dirulaguntzak itzuli behar izateagatiko betebeharren ordainketak ere.\nLaguntza-programa honen kontura gauzatuko diren jardueretan, energia eraginkortasunaren alorrean nahiz eguzki-energia termikoaren arloan, proiektuko gehieneko dirulaguntza ehun mila (100.000) eurokoa izango da, eta onuradun bakoitzeko izango duen gehieneko dirulaguntza hirurehun mila (300.000) eurokoa izango da. Ez du inola ere gaindituko jarduera mota bakoitzerako ezarritako ehunekoa, laguntza-programa honen oinarri hauetako 4. eta 5. ataletan azaltzen direnak. Hala ere, inbertsio mota energia eraginkortasuneko energia auditoria integrala egiteko, edo ISO 50001 araua ezartzeko bada, laguntza-programa honen kontura onuradun batek jaso dezakeen gehieneko eta guztizko dirulaguntza hamabost mila (15.000) eurokoa izango da proiektuko, eta ez du inola ere gaindituko proiektu mota bakoitzerako ezarritako ehunekoa, laguntza-programa honen 4. oinarriko f) atalean azaltzen direnak.


ASIERA: Aurrenengoan bezela... (Eresia: «Xarmangarria zera, eder eta gazte».)\nINA: Zer din, ba, neska orrek bestek eztegunik?\nATXUN: Orrek? Ezer ez. Arroa galanta ori! (Eresia gora ta azpipe...)\nKONTATZAILLEA: Onela ari ziran bi neskatil gazte, maixiaketa bizian... Ain zuzen ere, orduantxe zetorren kalean barrena, Aingeru Galtzairuneko seme gaztea. (Eresia gora ta bera...)\nINA: Ikusten al-den, zein datorren, Axun?\nAXUN: Zein, gero?... Aaa!... Aingeru ikusi al-den?... Beste mutil bat, guretzako alperrik sortua, Ina.\nINA: Begiz jo al-den?\nAXUN: Zertarako? Euskaldun mutillak, txurrutean bakarrik diñate beren gogoa.\nINA: Ez denak, beiñepein. Ba-ditun, bidetan zear, oso txoratuak dabiltzan batzuek ere.\nAXUN: Oso bakanak, Ina. Geienak, parean pasata, kaikukeriren bat esateko bestetarako eztitun.\nINA: Aingeru, zuzen zetorren, ba, guregana, Axun. (Eresia gora ta bera...)\nAINGERU: Kaixo, gazte pare! Asmatu baietz, zertan ari ziñaten...\nAXUN: Kaixo, Aingeru! Asmatzaille sartu al-zera?\nAINGERU: Asmatzeko gauzak errezak diranean, bai.\nAXUN: Ia, ba, gaurko gure jarduna asmatzen dezun.\nAINGERU: Zuena? Entzun ba-nu bezelaxe.\nAXUN: Au den au argi-iturri, Ina!\nINA: Mutil denak berdin, Axun.\nAINGERU: Zuek nai dezuena esango dezue; baiña eun bosti, zuen izketa zertaz zan asmatu baietz.\nINA: Orrenbeste erronka jo gabe, esan ezakean, Aingeru.\nAINGERU: Orratx, ba, Ina. Zuen jarduna, nexka bat maixiatzea edo mutillen bat aotan artzea izan dala, egingo niken itxu-itxu lepoa.\nINA: Erretzen, erretzen...\nAINGERU: Bete-betean asmatu dizuet, ezta ala?\nAXUN: Mutil auek beti artabero. Beren burua nesken aurrean jakintsu egiten.\nAINGERU: Eta neskok, mutillen aurrean mokoa arro-arro jasotzen. Kontu ikutu erreginkume auei!\nAXUN: Zaude ixillik, Aingeru! Zurruterako bestetako ez dezue zuek begirik-eta.\nAINGERU: Izan ere, goxoak jartzen zerate, itz-erdi bat iñork esaten badizue-ta.\nAINGERU: Nolakoak esaten dizkiguten, Aingeru... Kaikukeriak aditzeko ez gaude.\nAINGERU: Eta gero; markesa aide bat artzen dezue, etxetik irten orduko...\nAXUN: Zuek ere, mutillok, nesken aurrean, alako aizeak jotzen dituzue...\nAINGERU: Beno! Kontuak kontu, zer zan zuen izketa?\nINA: Ara emen galdera-modua! Iri esango diagu!... Gure kontuak guretzat.\nAINGERU: Orren ixillekoak al-dituzue? Berriz ere, mutillak iges egingo dizue...\nINA: Mutillak? Ez edozeiñi... Ba-dituzue zuek ere, neska batzuek alako gozabera dituzuenak.\nAINGERU: Ara bertan! Zein, zein da neska ori?... Baten batek itzala egiten al-dizue?\nINA: Itzala? Ez gabiltz eguzki-gose... Ori mutillak esan bear dezue.\nAINGERU: Zer, gero?\nINA: Zera!... Zuen arro-aizeak noizean bein, eta zenbait nesken aurrean, ederki galtzen dituzuela, Aingeru.\nAXUN: Egia dion, Ina... Mutil auek ere, makurtzen ba-zekiñate.\nAINGERU: Garbiago itzegiten ezpadezue, Axun, len aiñean geldituko naiz. (Eresia gora ta azpipe...)\nKONTATZAILLEA: Artan jarraitu zioten neska-mutillok puska batean, bakoitzak bere alderdia zaituaz, eta besterenetik gordeaz. (Eresia gora ta bera...)\nTa saltsa ontan sartu geran ezkero, bi neska aien aotan zebillen neskatxa nor ote-dan ere, argitu bearko dizut... Baiña aurrez, mutil-talde baten erdian sar gaitezen, auen esanak ere jasotzeko: (Eresia gora ta bera...)\nPELIX: Kaixo, Aingeru! Pil-pillean al-abil?\nAINGERU: Nungo pil-pillean, Pelix?\nPELIX: Neska-eztitan, Aingeru. Begirik ez degula uste al-dek?\nAINGERU: Geiago esaten ezpadek, barau natxegok, eta sartu gaitezen bar ortara.\nPELIX: Neskak pareka dituanak, eztik zurruta bearrik.\nAINGERU: Erorrek esaten dituk denak, Pelix.\nPELIX: Nik... eta Joxe'k eta Martiñ'ek eta emen gauden guziok.\nAINGERU: Ta zer dek, ba, guziok esaten dezuen ori?\nPELIX: Lengoan luzaro egon intzala Ina ta Axun'ekin.\nAINGERU: Ori al-uan guzia?\nPELIX: Uka zak, al ba-dek, Aingeru.\nAINGERU: Zer uka bear diat, Pelix?\nPELIX: Neska biak nolako arpegi gozoa jartzen zikaten!\nAINGERU: Entzun ba-zenie...\nPELIX: Zer zioten, ba?\nAINGERU: Mutillok, arro-aize aundiak erabiltzen ditugula, baiña zenbait neskatxen aurrean, ondo makurtzen gerala.\nPELIX: Zein nexken aurrean?\nAINGERU: Untzaiñ'eneko Yolanda'ren aurrean da...\nKONTATZAILLEA: Mutil guziak txistu luzea jo zuten Yolanda'ren izena entzun zutenean. Aingeru'k galdetzen die:\nAINGERU: Zer dezue?... Orren txistu luzea merezi al-dik neska orrek?\nMARTIN: Ederra aitatu dek, ba, Aingeru. Nexka orri, ako azeriaren mats-aleena gertatzen zaiok.\nAINGERU: Erorrek esango dek, zer dan mats-aleei gertatzen zitzaiena, Martin.\nMARTIN: Goregi zeudela eskuz eltzeko... Mokau ona dek ori. Aingeru.\nAINGERU: Ba, nik ez diat ixkillara bearrik izango dagoen lekura igotzeko.\nMARTIN: Ezetz?... Ago, ago! Yolanda dek, gero, neskatxa orren izena, ta ba-zekik oso gora igoa dagoela.\nAINGERU: Jetxi-arazi egingo diagu, ta kito.\nMARTIN: Samurra zegok neskatxa!\nAINGERU: Poliki-poliki egosi egingo diagu. Ia orrela biguntzen dan.\nMARTIN: Eun amarri, ezetz ireganatu uso ori.\nAINGERU: Ba-ziak, Martin!\nMARTIN: Entzun al-dezue, lagunok?\nAINGERU: Denen aurrean esan diat. Beraz, egiña zegok trabesa.\nMARTIN: Galdutzat jo zak ire dirua... Motellak! Onek txurruta bat merezi dik. Oraingoa nik ordaintzen diat. Aingeru'k gerotxoago ordainduko zidak guzia, trabesa galtzen duanean. (Eresia gora ta azpipe...).\nKONTATZAILLEA: Onela esanaz, aurrean zeukaten ardangelara sartu zan mutil taldea. (Eresia: «Matsaren orpotik dator mama gozoa».)\nUrrengo igandean, Meza Nagusi ondoren, gazte-jendea an zebillen betiko ibil-lekuan, atzera ta aurrera; nexkak, beren lepo tenteak mutillen aurrean erakusten; eta mutillak, nexken sorginkerietara beren begiak zorrozten. Yolanda'k an zuen bere erregin-tokia. Mutil guziak bere edertasunez txoratuak zeuzkala, konturatzen bai-zan; eta aien itz eta loxinkaz, aspertuta, etzuen iñorentzat erantzun gozorik. (Ibiltarien itz-zarata ta iskanbilla entzun bedi...)\nAingeru'k bere aldetik, jo zuen beste iñork artu etzuen bidetik. Nexka ari, etzitzaion, aren ustez, bigunkeriz ez loxinkaz eraso bear. Aren biotzeko atea zabal-erazteko, oso besteraka jokatu bearko zan. Ta ala, gora ta bera zebiltzala, neskatxa bere parean jarri zitzaioneko batean, bota zion botatzekoa: (Berriro ibiltarien otsa ta zaratak...)\nAINGERU: Agur, itxusi!\nYOLANDA: Orra gure eder-ispillu! (Eresi bizia ta zarata aundia...)\nKONTATZAILLEA: Artan gelditu zan guzia. Baiña ura izan zan asiera ere... Andik aurrera mutillak zituen aukerak, ederki artzen zituen, gaztelu ura bere gogora ekartzeko: (Ibil-lekuko zarata...)\nAINGERU: Aizu, Yolanda. Etzaite nere aurrean jarri. Ikusten zaitudan bakoitzean, erleren batek eldu didala, iruditzen zait.\nYOLANDA: Nundik ibilliko ote gera, ba, markeskume onek aizea ar dezan. (Eresia gora ta bera...)\nKONTATZAILLEA: Itzak zorrotzak zituzten elkarrenganako; baiña begiak gezurtatzen zuten, aoak ziotena... Ala joan zitzaien egosten, izkutuan zeukaten elkar-miña. Mutil lagunak, beti zirika zituen Aingeru'k: (Lagun arteko marmarra...)\nPELIX: Zertan dek ire izarra?\nMARTIN: Goitxo eskuz arrapatzeko, ezta ala?\nJOXE: Eztaiak mindu egin al-zaizkik, Aingeru? (Eresia gora ta bera...)\nKONTATZAILLEA: Ba-zan gazte artean esamesa ta jakiteko azkurea. Yolanda'k beste ainbeste zuen nexken aldetik: (Nexka lagunen abotsak eta istillua...)\nINA: Aingeru'k eztin begirik kentzen, Yolanda.\nAXUN: Aize otza al-dago Galtzairu'neko etxe aldetik?\nINA: Ai, ene ba!... Usoa saretan nastu dala, uste diñat. (Nexka-zarata berriro...)\nKONTATZAILLEA: Aingeru'k bere bidea zuzen zeraman. Itzetan gogorkeria ta begietan eztia jartzen jarraitu zuen: (Eresia gora ta azpipe...)\nAINGERU: Yolanda: aundia izango litzake, gero, gu biok elkarrekin lotzea... Burugabekeri aundiagorik asmatu al-diteke?\nYOLANDA: Ara bestea! Ezta eskutik elduta, aldare aurrera eraman ba-nindu ere!\nAINGERU: Astakeri galanta egingo nuke, orreatik, ortaraiño iritxiko ba-nintza...\nYOLANDA: Au mutil itzontzia!... Emakumerik berritxuena ere, aspertuko luke. (Eresia gora ta bera...)\nKONTATZAILLEA: Esanak onela zijoazen; baiña biotzak, samurtzen zetozen... Egunak joan, egunak etorri, Aingeru'k aldatu zuen bere jokabidea, ta zuzen-zuzen eraso zion Yolanda'ren askenengo ateari: (Eresia gora ta bera...)\nAINGERU: Yolanda: ziaro zoratu bearrean naun.\nYOLANDA: Zer dek, mutil?\nAINGERU: Nere kazko onetan, irekin ezkondu bear dedala sartu etzaidan, ba!\nYOLANDA: Ederki eman ere!\nAINGERU: Eroa bear din, gero, mutil batek irekin elkartzeko!\nYOLANDA: Oakit emendik, artabero! (Eresia gora ta bera...)\nKONTATZAILLEA: «Oakit» arek, «atorkit» aidea zuen; eta Aingeru, geroago ta ausartago zebillen neskatxaren gaztelua menderatzen: (Eresia gora ta bera...)\nAINGERU: Yolanda: noiztik ago nerekin txoratuta?\nYOLANDA: Amonarik ez al-dek, Aingeru?\nAINGERU: Aundia egingo niken, ba, ik nai denala ta beste gabe, eztaietara ire besotik joango ba-nintza!\nYOLANDA: Erorrek esaten dituk denak... Irekin joango litzaken neskatxak ere, benetan burua galdu bearko likek aurrez. (Eresia gora ta bera...)\nKONTATZAILLEA: Udaberria lurraren jabe zan. Baso aldea, txori jai betebetea. Odolak irakin berriak zituen zaiñetan; aidea sorgintzen ari zan. Eta onela eldu zitzaien gure gazte biei, beren zoro-aldiaren ordua: (Eresia: «Itxasoa laño dago»).\nAINGERU: Yolanda, zoratu al-aiz zearo?\nYOLANDA: Ta i, Aingeru, zertan aiz ire ames eroetan?\nAINGERU: Santa Ageda'ko bidean, Yolanda.\nYOLANDA: Orduan... neretzat ere lekua eskatuko al-dek?\nAINGERU: Yolanda... bizitza guzian gorrotatuko aut!\nYOLANDA: Eta gorroto ortan urtuko dek gure bizia.\nAINGERU: A, ze kazkarrekoa merezi denan, maite!\nYOLANDA: Ik eman al aiñakoa, nere!!! (Eresia: «Zarmangarria zera, eder eta gazte»...)


Hitza nahi dute atauriarrek - Alea.eus\nHitza nahi dute atauriarrek\nEstitxu Ugarte Lopez de Arkaute 2018-12-24 07:00 Gizartea Mendialdea Arraia-Maeztu\nAldundiak Atauriko meatzea birgaitzeko aurkeztu duen proiektuari buruz informazioa ez dutelako jaso kexu dira herriko bizilagunak; prozesuan parte aktiboa izateko plataforma bat sortu dute.\nAtauriko meatzearen eraikinak egoera kezkagarrian daude. ATAURIKO PLATAFORMA | Ikusi handiago | Argazki originala\nAtauriko meategiaren ingurua birgaitzearen aldeko plataformaren sorrerarekin batera eta Batzar Administratiboaren bi urteko lanaren ondoren etorri da sorpresa: Arabako Aldundia, Eusko Jaurlaritza eta Arraia-Maeztuko Udala proiektu bat lantzen ari dira asfalto-meategi zaharra ingurumenaren eta turismoaren ikuspuntutik biziberritzeko. Urrian eman zuen Aldundiak egitasmoaren berri, 2019ko aurrekontu-proiektuaren barruan.\nHortaz, "Atauriko meategiak, atzo, gaur eta bihar" plataforma sortu dute herritarrek, eta proiektuari buruzko iritzia eman nahi dutela azpimarratu dute. Prozesuan parte aktibo izan nahi dute: "Herriak haien garapena diseinatzerakoan eragile aktiboak izan behar dira, eta garapen hori parte-hartzean oinarritu behar dela uste dugu".\nIrakurri erreportaje osoa ALEA aldizkariaren 176. zenbakian. Etxean jasotzeko, harpidetu hemen.\n1 'Hezkuntza salgai'\n2 Ostegunean aurkeztuko dute txotx denboraldia Trebiñun\n3 Klaratarren baratza birmoldatzearen kontra bozkatu du gehiengoak\n4 Lautadako nekazarien 'altxor' berria\n5 Ingurumeneko Zinema Jaialdiaren erakustaldia hartuko du Artiumek\n6 Armagintza, mahai gainean\nEdorta Lamo: "Sustraietara buelta izango da Arrea"\nEhun urte bete ditu Angostinako Aurelio Larreina Larraurik